text:
Eɗen njokka haala ganndo gooto, lolluɗo, ko faati e diine, biyeteeɗo Muhammed el Muttaar Esingiti, puɗɗino-ɗen e tonngoode Fooyre Ɓamtaare tŋ99 (yah ɗoo ngam tarde fuɗɗoode ndee). En tonngiino huunde e haala ooɗoo ganndo, fuɗɗinoo haalde ko faati e « daartol njiyaagu » e nder defte annduɓe laawol Maalik. Eɗen njokka e taƴre ɗiɗmere winndannde makko ndee. Hay so tawii yimɓe fof mbaawaa hawrude e miijooji makko ɗii, ittataa ko ɗi miijooji jaambaraagal mawngal, tee maa ɗum ummin haala, walla yimɓe ɓeydaade ɓallaade goonga.
Eɗen njokka haala ganndo gooto, lolluɗo, ko faati e diine, biyeteeɗo Muhammed el Muttaar Esingiti, puɗɗino-ɗen e tonngoode Fooyre Ɓamtaare tŋ99. En tonngiino huunde e haala ooɗoo ganndo, fuɗɗinoo haalde ko faati e « daartol njiyaagu » e nder defte annduɓe laawol Maalik. Eɗen njokka e taƴre ɗiɗmere winndannde makko ndee. Hay so tawii yimɓe fof mbaawaa hawrude e miijooji makko ɗii, ittataa ko ɗi miijooji jaambaraagal mawngal, tee maa ɗum ummin haala, walla yimɓe ɓeydaade ɓallaade goonga.
El Moktaar wiyi
En njiyiino, e winndannde ɓennunde ndee, to bannge sariya, njiyaagu e nder renndo juulɓe hannde, alaa daliilu. En njiyiino hol peeje baawɗe tuugeede ngam dagnude mumtugol mum, so rokkude wiyeteeɓe jiyaaɓe coktirgal ndimaagu mum en (Mukaataba, walla « coodtagol »). En kaaliino kadi baasgol ulemaa en ɓee haalde ko laaɓti wonande hakke neɗɗo ɓurɗo himmude, so hakke nguurndam.
Winndannde ɓennunde ndee ko naatirde haala huɓtodinnde tan wonnoo. Sibu, so en ngartii e ngonka Muritani, huunde ndee ɓuri bonde e hulɓinaade, so ƴeewraama to bannge weeyo e sahaa. Njiyaagu e nder Muritani ko huunde haawniinde nde alanaaka hay hujja gooto to bannge ñaawooje Lislaam. Sibu woni ɗoo ko juulɓe ina njiyɗina juulɓe hono mum en, huunde nde nganndu-ɗaa ko harminaande haa laaɓti, sibu ƴiiƴam juulɗo, kam e jawdi mum, e ndimaagu mum, ko geɗe kanndaaɗe ɗe hay juulɗo gooto yamiraaka yettaade. Luural alaa, ko ɗuum woni maanaa hadiis Nulaaɗo Alla (JKWM) biyɗo « Alla wiyi : Ɓe kaɓotoo-mi ñalnde darnga ɓee, ko tato : penɗo caggal nde rewi e Innde am (janɗo woondoore), jeeyɗo neɗɗo dimo, ñaami jawdi nguun coodgu, e kasɗo neɗɗo salii yoɓde ɗum hakke mum » [1]. Ko ɗumɗoo woni ko etoto-ɗen faamninde e ndeeɗoo winndannde.
Wonii jooni teeminanɗe nay, ganndo biyeteeɗo Ahmed Baaba Al Tumbukti (963-1032 caggal fergo nulaaɗo) suurtiino, ñiŋi njiyaagu mbaɗetenoongu e nder Saharaa Mawɗo, e tuuma nde dallinta leefgol ngooroondi mum e nder ñaawooje Lislaam (Fiqh) kono kadi to bannge daartol. Ahmed Baaba, wonande ɓe nganndaa, ummii ko e galle mawɗo dawɗo Waamata hoɗtoyi Tummbuktu e sahaa mo ngoon wuro wonnoo laamorgo laamaandi Sonngaay. Ko neɗɗo baawnooɗo winndude, gooto e faccirooɓe Kaliil (gooto e winndooɓe ɓe defte mum en nduppaa ɓee) ɓurɓe maantinde [2]. Ɗum noon, o haalata ko no geɗe ɗee mbayi e renndo ngo kollit-ɗen kuyfiɗgol tuugorɗe mum to bannge ñaawooje Lislaam. Ahmed Baaba ko neɗɗo gannduɗo daartol, tee kiisɗo wonande kala ko toɗɗii ɗee geɗe potal e ñuunɗal. Kanko e hoore makko omo humpitii caɗtaraagal njiyaagu, nde tawnoo o waɗtanooma jiyaaɗo nde konu Maruk saadeewu honata Tummbuktu, dahi yimɓe ndee.
Ko Ahmed Baaba winndi siftorde (mémoire) lollunde yowitiinde e « Somuya jiyaaɓe sudaannaaɓe » nde gayni winndude e hitaande 1024 (caggal Fergo), nde Duɗal Jaŋɗeele Afriknaaje Rabaa, deftere nde Faatimettu Harak e John Hunwick piri e ɗemngal Engele. E nder ndeen siftorde, Ahmed Baaba ina siftina wonde Sudaannaaɓe (nokku Afirik hirnaange hannde oo) naatii Lislaam ko ɓooyi, ko leeli fof gila e teeminannde 5ɓiire Fergo (teem 11ɓiire caggal Iisaa). Waɗtude ɓeen yimɓe jiyaaɓe alaa maanaa to bannge ñaawoore diine, sibu so tuugaama e hadiis kaalaaɗo dow oo, ɗum wayi ko no yeddude nii.
Rewi e makko e ngool laawol ko Faqih (ganndo sariya) biyeteeɗo Ibraahiim El Jarimi e nder siftorde mum nde tiitoonde addoore haala, foti wonde konngol njooɓaari kala yiɗɓe nuunɗande hardaneeɓe Muritani : « Nodditgol bonɓe e ndimaagu Sudaan ». Ellee ndee siftorde suwaa tawo bayyineede, kono tan biɗtoowo maruknaajo biyeteeɗo Abdel Kallagh Ahmeduun bayyinii heen taƴe mawɗe ɗe waañjitii e tumbitere deftere ndee winndiraande junngo, mooftanoonde nder defterdu Seek Abdalla Kennuun. E fuɗɗoode siftorde ndee, El Jarimi winndi : « Caggal nde njiy-mi no yimɓe heewɓe njanirta e sudaannaaɓe, tawi alaa fof hujja mo njogii so wonaa wiyde ko ɓe njiyaaɓe walla heeferɓe, mi fellitii, e nder ndeeɗoo siftorde, werlaade wulaango e jeertinde kala goongɗinɓe Alla hay so ko seeɗa ». O joofniri wonde njiyaagu ko « tooñannge, ko majjere » [3].
Kono ko daartoowo biyeteeɗo Ahmed Kaaled Mohammed Ennasiiri (caŋkiiɗo e hitaande 1315 Fergo) larñiti ɗum haa larñitii, e nder deftere winndi, tiitoriinde « Cunnagol geɗe dowlaaji Magreb ceɓɓitto » [4] ; o weejni ndee fenaande ɓuttere, hono njiyaagu e nder Afrik rewo e hirnaange. Winndannde Ennasiiri ndee noon ina juuti, ko ɗum tagi eɗen peccitoo nde e taƴe taƴe.
Go’o : Ɓesnguuji Sudaan (Ko Magrebnaaɓe mbiyata Afrik hirnaange koo) ko juulɓe no feewi gila ko ɓooyi. Ko ɓiɗɓe yummiraaɓe maɓɓe mbaɗti ɓe jiyaaɓe koo, ko jaasre mawnde. Ennasiiri winndi : « E hono no min njangtorino-maa e daartol Sudaan, yimɓe ndiiɗoo leydi ko juulɓe ko ɓooyi ; ɓe njeyaa ko e ɓurɓe goongɗinde e juulɗude e fortaade e nuunɗude, ɓurɓe anndude, ɓurɓe kadi jaggude enɗam diine mum en. Ɗii sifaaji moƴƴi ina carii e yoga e laamuuji maɓɓe, hono no nganndir-ɗaa ɗum nii. Ɗum noon, aɗa faama jaasre e yoorɓerndaagu golle ɓooyɗe waɗeede e Magreb, so jiyɗingol sudannaaɓe e comagol mum en hitaande kala, no jawdi nii, ngam yeeyde ɗum en gure e laddeeji, no jawdi yeeyirtee nii, walla nii ko ɓuri ɗoon bonde ».
O ɓeydi heen : « Sudaannaaɓe ko juulɓe. Eɗen poti jaggirde ɓe no njaggir-ɗen koye men nii. Hay so tawii aɓe mbaɗi heeferɓe walla rewɓe diineeji goɗɗi, ɓeen ngonaa keeweendi. Ndaa ko keeweendi ndii ɓuri himmude. Hay sinno en mbaɗii wonde juulɓe maɓɓe e heeferɓe maɓɓe poti keeweendi, hol no mbaawirten yenaneede ko heeferɓe tan ngoni e « jawdi comaandi ndii », juulɓe ngalaa heen ? » [5].
Ɗiɗi : E nder Afrik hirnaange, hafeere njiyaagu waɗtaa ko hafeere goobu nguru ɓalndu. Ɗum ko huunde bonnde no feewi, ko fenaande nde hono mum woodaani. Ennasiri jokki : « yimɓe ɓee ko ɗuum tan njaggi e koye mum en, yontaaji keewɗi jooni. Yimɓe ɓee fof miijotoo jiyaaɗo ko ɓaleejo tan, walla ummiiɗo e nokkuuji ɗo ɓe njuletenoo ɗoo. Ndaa ɗuum ko bakkaat moolanaaɗo, ɗe alaa ko poti bonde to bannge diine » [6]. Ennasiiri faamiino tigi geɗe ɗee, haa teeŋti noon so en ƴeewii jillondiral leƴƴi mawngal kewngal e nder pinal diine Lislaam, ceerndungal ɗum e diineeji keddiiɗi ɗii. Sibu, e sahaa nde won ɗeen pine kollittunoo ngañgu mum en e won ɓeen yimɓe sabu tan goobu guri ɓalli mum en walla mbaadi mum en, annduɓe e yimiyankooɓe aarabeeɓe kam en ngonnoo ko e yimde e jarfude ŋari Ɓaleeɓe. Yeru mum ko El Jehed, e nder siftorde tiitoriinde « Sudaannaaɓe ɓuri Biidaan en » ina jarfa ɓure Ɓaleeɓe kam e juulɓe leƴƴi goɗɗi. El Jahed joofniri : « Alaa tagaaɗo ko ɓuri ɓaleeɓe moƴƴude … Aɓe cemmbolini, cuusi… Ɓaleejo ina nehii, ina laaɓi ɓernde, ina weli, alaa miijo bonngo ». [7].
El Jahed haaɗaani ɗoon. O jarfi nguru ɓaleewu e sifaa kuɓtodinɗo : « Alaa fof ko ɓuri ɓalewol rimɗude e yooɗde … » [8]. Caggal ɗum, biyeteeɗo El Jowsi, e nder deftere mum haaloore ko faati e Ɓaleeɓe e Abisinaaɓe, nde tiitoonde mum waawi firdeede « Faamninde fuuyɓe hol ko woni Ɓaleeɓe e Abisinaaɓe » [9], hollitii wonde sikkeeji ɓurondiral leƴƴi woodaani e pinal aarabeeɓe. O holliti heen ɓure gonɗe e ɓaleejo ɗe neɗɗo waawaa miijaade. O udditiri deftere ndee ɓatakeeji Nulaaɗo (JKWM) winndondirtunoo e Negus (Laamɗo Ecopi) kam e hol no juulɓe puɗɗorii yahde Abisi (Ecopi). O sifiima e annduɓe ɓaleeɓe ko heewi, haa arti noon e hakilantaagal mum en, e ƴoƴre mum en, e moƴƴere mum en. O jaari, o jarfi suufiyankooɓe ɓaleeɓe, rewɓe e worɓe, o waɗani ɓe tumbutere no woorunoo.
Tati : Iwdi fof ko ndimaagu. En mbaawaa abada yeeɓde julaaɓe jiyaaɓe, tee en coklaani sowtude inɗe maɓɓe. Ko ɓe fenooɓe, yiilyiiltooɓe, fefooɓe, waklitooɓe binndi diine. Haa hannde kadi ko Ennasiri wiyi kadi « Neɗɗo jibintee ko ina rimɗi, ina wellitii, jibintaake jiyaaɗo. Kala caliiɗo wellitaare ko jedduɗo iwdi. Hol baawɗo goongɗinde haala jula ? Ko huunde anndaande, jula heewi ko haalde ko woodaani ngam yeeyde marsandiis mum, haa teeŋti noon so tawii oon marsandiis ko jiyaaɓe. Julaaɓe jiyaaɓe kaandaani e hoolaare sibu ɓe ngalaa faayiida, ɓe ngalaa diine » [10].
Nay : Fuɗɗi nguu njeeygu njiyaaɓe ngu rewaani laawol, ko jiiɓru ardundu e kareeli hakkunde laamɓe ɓaleeɓe juulɓe kaɓatnoo e koye mum en, kam e kareeli hakkunde leƴƴi aarabeeji walla gontunooɗi aarabeeji (juulɓe kam en kadi), e nder Saharaa : « ina anndaa wonde e nder Sudaan, peewnitinooɗo e goɗɗo oo fof yanatno e mum, rugga jawdi mum, daha ɓesngu mum, walla ndeen wujjoya ɗum en e gure goɗɗuɗe koɗki mum en. Ɗumɗoo noon ko huunde woowtaande haa e nder Aarabeeɓe Magreb ruggondirtunooɓe e koye mum en, wujjondirtunooɓe jawdi, gila e ndariindi haa e jawɗeele goɗɗe. Addatnooɓe waɗde ɗee geɗe bonɗe ko waasde ɓe hulde Alla e famɗude ko goongɗini kam e waasde ɓe jogaade ndimaagu e gacce e faayiida. Hol fof no neɗɗo kulɗo Alla, hay so ko seeɗa, waawirta soodde oo marsandiis, e ittude rewɓe e mbalndi mum en, huunde nde alaa ko seerti e jinaa ? … Ko jaasi ɗum, hannde, yimɓe bidaa kam e yimɓe ɓe kulaani Alla hay seeɗa, ina ndaha sukaaɓe rimɓe leƴƴi Magreb, ina njeeyoya ɗum en, naange e hoore kellew, e nder jehreeji, tawi alaa fof ñiŋoowo ɗum en e innde diine. Hannde, ko kerecee en, e Yahuud en mbaɗti ɓeen sukaaɓe jiyaaɓe, aduna fof ina hucciti heen. Ɗumɗoo ma a taw ko kuɗdi Alla huɗi en ; ko kanko jeyi en, ko e makko nduttitto-ɗen … » [11].
Joy : nawdude njiyaagu kewnoongu e daawal hakkundeewal yonta lislaam e njiyaagu mbaɗeteengu e Afrik rewo, ko nawdude ko jiidaa, alaa ko firti, sibu : « iwdi njiyaagu carɗanoongu e yonta Nulaaɗo (JKM) e sahabaaɓe mum ko nanngugol yimɓe e nder wolde diine (Jihaadi). Ko diine Nulaaɗo (JKM) men yamirnoo en. Waɗde ko luulndii ɗum, ko luulndaade diine. Ko yaltude laawol sariya. Kono ko Alla tan waawi ɗowde pele men. Ehey maa Alla, min pagganiima koye amen bakkaat. So a yaafaaki min, min njeyaa ko e tilfiiɓe”. [12]. Ko Ennasiri haalnoo heen koo fof, ko goonga. Ina laaɓti wonde, alaa fof ɗo laamuyon e tirbiiji juulɓe warondirtunooɓe e koye mum en sabu yiɗde tineede e heɓde taƴre jawdi, mbaawi walla poti nawdeede e konu sahodinɓe sabu yiɗde sarde konngol moƴƴol e jamirooje Alla Toowɗo oo, tawi alaa ko ɗowi ɗum en so wonaa njeenaari tawoyta laakara, kam e goongɗinde. Yimiyanke biyeteeɗo Mohammed Ighbal hollitii tigi ko seerndi ɗii ngonkaaji ɗiɗi [13] e nder deftere mum tiitoriinde “Jenaa Jibriil“ :
E joofnirde, miɗo yiɗi siftinde wonde Tuunus ko Dowla juulɗo, dewbo laawol Maalik. Ko ɓuri heewde e tuugorɗe men Maalikiyankooje ko toon ƴoogaten ɗum en, e rewrude e defte Abi Zaayd El Kayrawani. Ko ina wona jooni duuɓi 160, Tuunusnaaɓe ina kiisii wonde golle jiyɗingol ɓesnguuji Sudaan rewo e Afrik hirnaange, njahdaani e ñaawooje laawol Maalik kam e daartol. Ɗum addannoo Guwerneer wuro Tuunus, hono biyeteeɗo Ahmed Pasha, harminde njeeygu jiyaaɓe e nder jehreeji wuro ngoo, o heli jehre ɗo jiyaaɓe njeeyetenoo e wuro hee e hitaande 1841 (caggal Iisaa), ɗum woni duuɓi 140 ko adii kaɗgol njiyaagu e Muritani, ko adii nde huunde e leyɗe Orop ƴettata ngaal kuulal.
E hitaande 1846, Ahmed Bey yaltini yamiroore ngam waawnude Ulemaa en e annduɓe sariya haɓaade njiyaagu e nder laamu mum. Ko nii ndeen yamiroore lelorinoo :
« Ulemaa en, Seernaaɓe e Muftiiji Tuunus, ina nganndinee njiyaagu ittaama. Alla yettaama. Yo Alla hisnu on, reena on, uddita gite mon. Onon hoohooɓe juulɓe, onon annduɓe, onon ardiiɓe ngenndi, maantooɗe mawneeki mum. Feewde e Sheex Sih Muhammed Biraam, Sheex lislaam, Sheex Sih Ibraahiim Errayahi Pasha, Mufti laawol Maalik. Feewde e Muftiiji ɗiɗi hono Sheex Sih Muhammed Ibn Kawja e Sheex Sih Muhammed Ibn Salaama, feewde e Sheex Sih Ahmed Ellabi, Sheex Sih Muhammed Amjuub, Sheex Sih Muhammed el Kaddaar, feewde e Qaadiiji : Sheex Sih Muhammed Ibn Bakiir, Sheex Sih Muhammed ibn Elbinaa, Sheex Sih Muhammed Eniwer Bibardo, Sheex Sih Wari Ettemimi. Yo Alla duwano ɓe, teddina ɓe, yo jam e kisal won e mon. So ɗum yawtii, hannde min njenanaama yoga e yimɓe men ɗooftaaki doosɗe jeyi jowitiiɗe e miskineeɓe Sudaannaaɓe, paatuɗe e luural gonngal hakkunde annduɓe, jowitiingal e dagagol oon jeyi, sibu Lislaam reende ɓe ko ɓooyi, sabu kadi anndude kala « jeyɗo » ɓiy yumma mum, Nulaaɗo (YJKM) ina wasiyii nde rimɗinta ɗum. Ko ɗum addani min sikkude ina jojji no feewi harminande ɓesngu nguu ɗee baɗe ɗe dagagol mum en waɗi luural, kono goodɗe e renndo men, ngam sakkaade ndee tagoore yurminiinde e nder nguurndam mum e Aduna hee, e hisnude jeyɓe ɓe ɓee e nguurndam mum en to laakara, hisna ɗum en e bakkaat bonɗo, itta kadi fenaande fawaande e ɓiɗɓe yummiraaɓe men ɓe Alla halfini en. Yanti heen eɗum waɗani en nafoore nde alaa luural to bannge politik, sibu maa ɗuum haɗ ɓe yedditaade jowitagol maɓɓe e meeɗen. Min toɗɗiima Mawɓe hellifaaɓe to Siidi Mohrez, to Siidi Mansuur e to Zaawiya El Bekriya fotɓe hokkude kala garɗo wullitaade seedewol coodtiigu.
Oɗon poti moolde e rimɗinde kala dogɗo kalfaandi, ari moolaade e mon, sibu njiyaagu ko huunde nde dagaaki no feewi, haa arti noon e sahaa hannde oo. So tawii sikke ina woodi e huunde, laawol e nehdi njamiri ko hoto ndeen huunde waɗe, haa teeŋti noon so tawii ko waasde waɗde ɗum ndee ko nafoore yimɓe fof.
Yo Alla wuurtu en e ko moƴƴi, waɗta en e malaaɓe waɗooɓe golle moƴƴe. Jam Alla rewii on, ummoraade e Ahmed Pasha, katojinɗo e yurmeede Alla, e nde Alla ɗowata pele mum. Winndaa ko ñalnde 23 saawiyee 1746 ».
Alaa fof ɗo defte daartol kolliti calagol walla diiwtugol yamiroore Ahmed Pasha ndee, tawi ko ummoriinde e annduɓe laawol Maalik Tuunusnaaɓe ; ɗum ko seede kamɓe fof aɓe keɓtini njiyaagu e nder ooɗoo diiwaan ko fenaande.
Yimiyanke Faraysenaajo biyeteeɗo Bartelemi (1796-1867) hettaniino Guwerneer Tuunus oo yimre, ina jarfa ɗum, ina waggina heen laamɓe Orop nde tiimtotoo e makko ko fayti e ittugol njiyaagu.
Ko arata koo taƴre e ndeen yimre :
Sultaan Tuunus ittii njiyaagu
Pele ɓaleejo ndimɗii, nde njortii e tufnde,
Yo Joomiraaɗo Jom kala baawɗe oo ɗuh mo e wibjo mum,
Yo Orop waɗ mo yeru wonande laamɓe mum
E tonngol, eɗen mbaawi wiyde « alaa fof daliilu dagiiɗo walla to bannge daartol » woodi, tawi ko dagnoowo njiyaagu e Afrik Rewo e Hirnaange, ɗum noon e Muritani. Ko ɗum fenaande ɓaleere kurum fawaande e ɓeen yimɓe duuɓi teemedde jooni, tawi wuurni ɗum ko kareeli e laamuuji fenaande ɗi ñaawooje gaadoraaɗe ƴettiti. Yontii tuubanen Alla, ñaago-ɗen mo yaafuya sabu bonanndeeji majjum to bannge hakilantaagal e ngalu jokkuɗi leeptude ɓiɗɓe yummiraaɓe men ɓe ndenndu-ɗen diine e leydi e daartol.
E joofinirde, ina yooɗa mi ñemmbude Ennasiri nde ñiŋata njiyaagu ndee : «Joomam, min tooñii koye amen. So a yaafaaki min, a yurmaaki min, min njeyaama e boniraaɓe”
Hannde, eɗen cokli tuubuubuya kuɓtodinɗo, tawa jiyɗinnooɓe ɓee ina ñaagoo Alla yaafuya sabu tooñannge ɓe tooñi ɓiɗɓe yummiraaɓe maɓɓe e nder teemedde kitaale, ɓe ñaagoo yo Alla daɗndu maamiraaɓe maɓɓe, ɓe kunoo waasde waɗtude bakkatuuji mum en ; duppuɓe defte ñaawoore diine ɓee ne ñaagoo nde Alla yaafotoo ɗum en. Ko mbaaw-ɗen yooɓtoraade defte e fatwaaji ɗi alaa fof ɗo ɓaarii e Lislaam koo fof, ɗeen defte ina mbaɗi e nder kelle mum en Innde Alla kam e cimooje e hadisaaji.
Fulo : Bookara Aamadu Bah
- Kelmeendi
Sanamaagu : Hérésie
Pacciroowo : Exégète
Diisneteeɗo to bannge ñaawooje sariya : Jurisconsulte
Fennde caggal nde inni Allah, yande woondoore : Parjure
Siftorde (deftere) : Mémoires


c: text/html

text:
Home -- Fulfulde -- Perform a PLAY -- 140 (Dream job 1)
140. Fii Golle jiñinɗe 1
Wattee yili, dute ɗen wuli (hito ko kuwerhun kun wonaa memmineede kon ka nder jardukun).
Gokkunnii haɗi Hudson sunna ɗengal makko ngal. Ko saa’i yarugol ngol dute nii ka åeynguure Hudson en. Hari ɗun no foti e on saa’i, wonii nii embere duuåi 150.
Ben maååe yewtunoåe fii ndin leydi woɗɗitiindi wi’eteendi Siini e on saa’i. Tun nde wootere o wattani yila, o miijitii.
Baaba : "Mi faaamali. Ko honɗun haɗi haa jooni sahaabaaåe åen yaha ton yottina fii kibaaru moýýo on? Sinuwaaåe miliyonji nanaali haa hande fii annabi Iisaa no wowlee."
Hudson : "Baaben si mi janɗii, mi yahoyay leydi Siinu, mi waɗa golle sahaabaajo."
Mawåe makkun on moosi åay åe nanii ko paykun kun duuåi jowi woni e yewtude kon. Hari soono woo himo nawna. O waawataano wonde sahaabaajo. Åay hari o waawataa yaade ka duɗal, ko neene makko jannaynoo mo ka suudu.
Hari himo yiɗi jangugol moýýa, o seedataano e deftere.
Hudson : "Si tawno neene makko jaåayno o jannga ka nder danki jemma. O waawataano waɗude ɗun åayru yumma makko no jogii soono woo lampu on. O yahi ɗaååugol buujiiji kiɗɗi."
Kiikiiɗe o suuɗii o hebbini jifaaji makko ɗin ado o yahude waalagol ka nder saabur makko. Ko honɗun e bone waɗi! Goɗɗo e saatinaaåe åen ka maååe wuundii mo ka koyɗe mun. Himo jooɗhi ka binde iwlorde! O lakkidaa e buuziiji ɗin fota. Ɗun neeåani mo fota.
Neene : "Hudson, ko saa’i waalagol nii."
Hudson : "Beloɗen e jam!"
Åay neeåi seeɗa, neene makko tawi mo ka nder saabur makko kanko e jifaaji makko heewuɗi! Hakkee ko o ninsi, o dogi o yaari åaawo neene makko. Hari neeåi o waɗaali sifa ɗun.
Oo yiɗunooɗo jangugol defte no yiɗunoo kadi waɗugol goɗɗun goo kadi : Ko ɗaååitugol jaaja makko wi’eteeɗo on Amelii.
Kono hari åe seedataa, ko kamåe dogidaynoo e åaawo baååati e colli.
Ko o heåi duuåi sappoo e tati, Hudson fuɗɗii jangugol fii wonugol farmasiyenjo. Himo marunoo eååoode kelɗunde fii ngurndan makko ɗan fii ko aroyta kon yeeso.
Ñannde goo non caatal wayli ngurndan makko ɗan fow. Hino jangude deftere Iisayankooåe åen, tun nde wootere o faami wonde annabi Iisaa maayanii mo, o immintinaama hakkude mayåe åen sabu ko o yiɗi mo kon kanko Hudson.
Hudson : "Iisaa Joomi, mi weltanike ma fii ko yiɗuɗaa mi kon. Miɗo faalaa wontande ma, mi waɗa kala ko yamirɗaa mi. Aamiina."
Åay o lannii waɗude nden tornde, hari no nandita wa si annabi Iisaa yamirii mo, o wi’i : Yahanan Siinu.
Ko o joginoo duuåi jowi ko wonugol sahaabaajo woni ko o åurnoo faaleede.
Åay o heåii duuåi 17, o fuɗɗii eååindaade fii ko habbii mo kon.
No gasa hara ekkitannde makko nden wakkilinte.
Ka taariika hikkotooɗo, mi åurtay yewtude ma fii ɗun. Hita a accu ɗun laawo maa!
Yewtooåe : Fillitotooɗo, baaba, Hudson, neene
© Copyright : CEF Allemagne

robotstxt: allowed

filter: keep


text:
Efɛzri
Mbeɗe ká Pol ɗaa ha̰ nzoɓ mbika lawri ká Efɛz
Ɓay ká se tul feri ká ɗo ɓil mbeɗe ni key
Mbeɗe key na nzoɓri ker í ɓaa mii, ɓa mbeɗe ká i ɗaa se sakra nzoɓ mbika lawri ká i mbṵ tul kḭ ɓáy zaɗri ɓoɗ ɓoɗ ká tusiri Azi Miner, ká ŋgɛrɛpuo Efɛz ɗo ɗi na. Ká ɓil mbeɗe key na, Pol ɗaa ha ri kɔ fe ká Ŋgɛrɛwṵru mbi nzi-ɛ ká ɗi piɛɗke lew hɔy ɓay ɗáa. Kaʼa mbṵ́ feri riw bele ká nulue nda̰w, tusiri key nda̰w zuɔ pol mbay ká mbḭw hɔy ká ɓa Krisi.
Mbṵ tul kḭ nzoɓ Krisiri riw bele na, Ziɓri ɓáy nzoɓri ká i ɓa Ziɓ ya na, i zuɔ ziŋ kḭ mbḭw hɔy ɓa sùo ká mbḭw, ká Krisi ɓa tul. Zúɔ kḭke ku na ɗo munu, ɓay ḭi lɛ, Ŋgɛrɛwṵru nan nzoɓri zuɔ ɓoɗ ɓa taa ɓe, a nda buma ziŋ ri ɓay tul fe ká Krisi ɗaa, a ha ri pam ɓáy faa law kere ɓe. Ka ha̰ Tem Law Pie ha̰ nzoɓ taa ɓeri. Ɓa ɓe Tem Law Píeke na ku ze ka ɗaa ha ri zuɔ ziŋ kḭ. Ɓe ze, zaɗka nzoɓ mbika law ha̰a ha̰a ɗaa peɗ ɓe peɗ ɓe na lɛ, nzoɓ mbika lawri ká i mbṵ tul kḭ na, i zíŋ hṵrusuo a í ŋgɔŋ ká ɓil mbika law ɓari na ɓa pola pola. Mbeɗe key na, ɓaa ɓay rɔɓay se tul fe ká nzoɓ mbika lawri ɗáa ɓay kíɛke zúɔ kḭke na ha̰ ni ka ɗo ɓa fe tusuɛ: mgbaka ini nda̰w, ɗáa vu mbom ɓo tul kḭ nda̰w, rɔɔ haŋa taambɔl ha̰ Ŋgɛrɛwṵru nda̰w pi.
Máa ɓayri ká ɗo ɓil-e
Pam ká ɓáy faa Krisi: 1–2
Zúɔ kḭ nzoɓ mbika lawri: 3.1–4.16
Simseɗ nzoɓri ká i zuɔ ziŋ Krisi: 4.17–6.24
1
Soko ká Pol hii ha̰ nzoɓ mbika lawri
1
Ɓi Pol ká Ŋgɛrɛwṵru ha̰ mì ɓa nzoɓ ndáy nzaapeɗ Zezu *Krisi ɓáy law hiiya ɓe na, mì ɗaa mbeɗe key na ha rì ɓaarì nzoɓ taa Ŋgɛrɛwṵruri ká ì kaw Efɛz*
, ká í ɗaa law-rì ɓo tul Zezu Krisi. 2
Ndaɗ ɓay haŋa law huoke ɓáy ɗɛkɛkɛ Bǎa naari Ŋgɛrɛwṵru, ɓáy Ŋgɛrɛmbay Zezu Krisi ka sáɗ ziŋ rì.
Fe kere ká Ŋgɛrɛwṵru ha̰ naari ɓáy faa zúɔ ziŋ Zezu Krisi
3 Náa písiri Ŋgɛrɛwṵru, Bǎa Ŋgɛrɛmbay naari Zezu *Krisi, ɓe káʼa ha̰ naari fe sa̰mi ɓáy riŋ-ɛ riŋ-ɛ riw bele ká nulue ɓáy faa zúɔ ziŋ Krisi! 4 Ì kɔ, pola rɔɔ ɓay haŋa Ŋgɛrɛwṵru ɗaa tusiri na, ka naa naari zuɔ ɓoɗ ɓa taa ɓe ɓáy faa Krisi, ɓay haŋa ɓo náa táŋri kaɗ kaɗ ká pol-e taŋ ɓay ká tul naari.
Ɓáy faa law ini ɓe na, 5 ka mbi nzi-ɛ pola lew hɔy ɓay haŋa náa ɓári vi-eri ɓáy faa Zezu Krisi. Ka ɗaa munu, ɓay ḭi lɛ, feke ku na rii law-ɛ. 6 Munu zu lɛ, riŋ ɗika ɓa taa Ŋgɛrɛwṵru ɓay tul bawda law kere ɓe káʼa ha̰ naari ɓáy ɓil law-ɛ puluk, ɓay ḭi lɛ, náa zuɔri ziŋ Vi-e káʼa kɔ ni ɓa nzoɓ nun-ɛ na. 7 Ɓáy faa sím ɓe ká uo ká tul puu say huɗ na, Ŋgɛrɛwṵru tǐnake naari saa ɓil hṵrusuo feya̰a ká mgba naari ɓa koy, a nda bumake ziŋ naari. Ɓe ze, ka kiɛ naari bawda law kere ɓe ká mba kḭiŋa fal-ɛ wuruk wuruk na, 8 a há̰ke naari nun nzɛmri ɓáy gosi fe kɔ́kɔri riw bele. 9 Ka ha̰ náa kɔ́ri fe ká ɗo zaɗ muni káʼa mbi nzi-ɛ ká ɗi piɛɗ lew hɔy ɓáy law hiiya ɓe ɓay ɗáa ɓáy faa Krisi na. 10 Feke ku na, ɔ́rɔ ɓie nam na lɛ, feri riw bele ká nulue nda̰w, tusiri key nda̰w na, káʼa mbṵ́ zuɔ tul kḭ mbḭw hɔy ká pol mbay ká mbḭw hɔy ká ɓa Krisi.
11 Ɓáy faa zúɔ ziŋ Krisi na, ɓuru Ziɓri na ɓuru ziŋ fe kereri ká Ŋgɛrɛwṵru waa ɓay tul nzoɓ ɓeri, ɓay ḭi lɛ, ka naa ɓuru pola lew hɔy ɓáy faa káʼa leke. Fekeri riw bele ku na, ka ɗaa maa ɓáy fe káʼa hii a mbi nzi-ɛ ká ɗi ɓay ɗáa sùo-ɛ. 12 Munu zu lɛ, ɓuru Ziɓri ká ɓuru ɓa titire nzoɓri ká ɓuru ɗaa law ɓuru nzokɗo te tul Krisi na, ɓuru ɗaa riŋ ɗika ɓo tul Ŋgɛrɛwṵru ká ɓa bawda nzoɓ luye!
13
A ɓaarì ká ì ɓa Ziɓ ya na hɔy kara, zaɗka ì laa tusuɛ ɓay ká ɓa Ɓay Kere ká ha rì zǐŋke pam na, ì ɗáake law-rì ɓo tul Krisi. Ɓe ze, Ŋgɛrɛwṵru téke surum zuɔ sùo-rì ɓa taa ɓe, a há̰ke rì Tem Law Pie káʼa waa ɓayke pola na†
. 14
Temke ku na, ɓa fe ká Ŋgɛrɛwṵru ha̰ a kǐɛke mii, fe kereri riw bele káʼa waa ɓay tul nzoɓ ɓeri na, náa zíŋri ŋgiɗ bele ɓáy nam káʼa tínake naari wṵ̌m saa ɓil hṵrusuo feya̰a ká mgba naari ɓa koy na. Riŋ ɗika ka ɓa taa ɓe!
Nzaa ɓay kere Pol
15 Ɓe mini ze, úru saa nam ká mì láake soro ɓay law-rì ká ì ɗaa ɓo tul Ŋgɛrɛmbay Zezu, rɔɔ ɓáy ini ká ì mgba ziŋ nzoɓ mbika lawri riw bele na, 16 mì ɗaa taambɔl ha̰ Ŋgɛrɛwṵru ɓaŋguɔ ɓay tul-rì. 17 Ká ɓil nzaa ɓay kere ɓiri na, zaɗka mì ker se tul-rì lɛ, mì vbi Ŋgɛrɛwṵru, Bǎa Nzoɓ Riŋ Ɗika Luye ká ɓa Ŋgɛrɛwṵru Ŋgɛrɛmbay naari Zezu *Krisi na, ɓay haŋa ni ka ha rì Tem Law Pie ha̰ ni ka ha rì nun nzɛm nda̰w, kɔ́kɔ sa̰w feri nda̰w ɓo, í tǔuke ni ta-taŋ. 18 Mì koɗ ni ɓay haŋa ni ka mgbúɗa nun ɓil law-rì ká nziiya ɓay haŋa rì kɔ fe ká ì ɗaa law-rì te ɗi nzokɗo káʼa ɗíke rì ɓayke na. Mì koɗ ni ɓay haŋa rì kɔ fe riŋ ɗika luye káʼa ɗaa ɗo ɓay tul nzoɓri ká i ɓa taa ɓe, 19 rɔɔ ɓáy bawda hṵrusuo ká ɗo ɓay tul naari ká náa ɗáari law naari ɓo tul-e na, maa ɓay mgbaka a líeke fe kḭri ya. Hṵrusuoke ku na, ɓa ha̰y ká Ŋgɛrɛwṵru tina ɗo zaɗ hie ɓáy bawda hṵrusuo-ɛ 20 ɓáy nam káʼa tǐnake Krisi saa luɔ huɗ ha̰ ni kaw tunduo hoɗo ɓe ká nulue. 21 Ká zaɗɛ ku na, Krisi re mbay ká tul hṵrusuo temri riw bele ká re mbay nda̰w, tul nzoɓ réke tul nzoɓri riw bele nda̰w, tul hṵrusuori riw bele nda̰w, tul hṵrusuo ká kal tul hṵrusuo ha̰wri riw bele nda̰w, rɔɔ ɓáy riŋri riw bele ká mgba ká ɓil sew ni key hɔy ya, roo lɛ, ká ɓil sewri káʼa ví vuku kara nda̰w pi. 22 Ɓa tusuɛ, Ŋgɛrɛwṵru ɗaa feri riw bele zuɔ pol Krisi a ha̰ ni ɓa mbay luye ká tul nzoɓ mbika lawri riw bele 23 ká i ɓa sùo-ɛ na. Ká sakra nzoɓ mbika lawri na, Krisi ya̰a zaɗ kpol kpol ká ɗi, ɓa ɓe kḭ ze ka ya̰a zaɗri riw bele.


text:
Ɗo yahanoo artaa fof, hooreejo leydi ndii artii ñalnde aset 24 noowammbar 2012 kikiiɗe, e leydi mum. O jaɓɓaama kadi jaɓɓungal mawngal ; ɓee heen ko yimɓe lannda makko, ummoriiɓe gila Ɓoggee, won heen ko yiɗɓe laaɓeede no o wayi e yiyde mo ɗo ɓadii, ɓee heen ko addaaɓe ngam hebbinde keeweendi. Eɗen mbaawi wiyde, gila o yalti e tele, omo wondi e laamɗo leydi Farayse, njiy-ɗen mo e tele France 24, keɗi-ɗen haala makko e RFI, o seɓorii no feewi.
Eɗen mbaawi wiyde tan, sinno gila o fuɗɗii seɓorde o waɗiino noon, walla o haaldii e ɓesngu Muritani, ko heewi haaletenooka. Mbele ko yawaare makko e ɓesngu Muritani tolnii ɗoon walla ko waasde mo waajeede no moƴƴi saabii ɗuum? Ina gasa tawa ko geɗe ɗiɗi ɗee fof.
Caggal ɗuum, haala ka o fuɗɗii haalde kaa, ina holliti wonde omo woɗɗi ɗo luulndo makko yiɗi o wona ɗoo, walla o jaɓaani ɗuum. Eɗen mbaawi wiyde nii, ma a taw, deƴƴere makko ɓennunde ndee kala, kam e no rafi makko oo suuɗiraa nii fof, ko yiɗde tuufaade luulndo politik ngoo wonnoo ɗoon : gila e “telefoŋ Mesawuud” haa e goɗɗi ɗii, haa yettii njillu makko Elisee so weetii ina wona seppo COD, haa yettii gartugol makko… Waɗi noon, yimɓe ɓee teskittoo tan ko konnguɗi biyatnooɗi wonde “Abdel Asiis nattii jogaade kattanɗe ardaade leydi ndii sibu gaañannde mum ndee”, “hankadi ko o ustiiɗo to kattanɗe ɓalndu”, yimɓe ina mbaawi yejjitde wonde hujja luulndo ngoo gila o gaañii ndee, ko ɗaɓɓude “seedantaangal cellal” ɗo foti tuugeede ngam ñaawde mbele cellal ɓalndu makko ina rokki mo jokkude ardaade leydi ndii walla alaa. Caggal nde ɗuum ronkaa heɓeede, ko ɗaɓɓude e denndaangal waɗooɓe politik leydi ndii, nde ndentata, nanondira, ƴeewa no njokkiri gardagol leydi ndii, ɓayri wontii, hay dara Asiis anndanaaka, haa yimɓe mbaɗtii naamnitaade koye mum en “hol gardiiɗo Muritani?” Asiis noon wiyi ko goɗɗo alaa, ko kam tan laamii, hay nde lelii waawaa ummaade ndee. Nde RFI naamndii mo “hol gardinooɗo Muritani nde a alaano ɗoon ndee”? o jaabii ko “ko miin ardinoo ndi, ko miin kadi ardii ndi haa hannde”.
E naamnal “A hulaani hay sahaa gooto militeer en ɓe ngoppu-ɗaa toon ɓee ina njamfoo maa ?”
O jaabii “Miɗo sikki aɓe njogii goɗɗum ko ɓe kiilnii. Miɗo hoolii konu Muritani. Ɓerndam meeɗaa ñawude e maɓɓe … Dowla nani ɗoon, guwarnama nana ɗoon, miin, alaa fof leefre walla njangu laamu ngu njiy-mi. Ngonka leydi ndii ina moƴƴi haa ɗoon waawi haaɗde ».
Ko noon kadi, nde RFI naamndii mo : « Mbele aksidaa keɓtiiɗo ma oo maa wood ko wayli e maa ?
O jaabtii ko « aksidaa oo ɓeydi tan ko pellital am haɓde e musibbaaji gonɗi e leydi am ndii. » O haalii ɗum, kono, ko o arti koo, en teskiima wondiiɓe maɓɓe ɓee ina ngondi e fitina mawɗo.
Ɗum fof ina hollita tan, leydi ndii fayi ko e jiiɓru. Waɗi noon, ko hannde, gaa gaa caɗeele nguura e nguurndam ɓesngu nguu wondi ɗee, juɓɓule leydi ndii kala ko tolsuɗe : Asammbele e senaa e meeriiji nattii dagaade, sibu potiino hesɗitineede ko ɓuri hitaande jooni. Tee woote mbaawaa juɓɓineede sibu etaa siwil woodaani tawo. Hay diiso doosɗe ina wondi e si’i : terɗe tati nani toon ɗe ngoondaani tawo. Njuɓɓudi ngootiri ndaginoondi ndii, woni Hoore-leydaagu, ko ko tolsi kam ne. Tee wolde nana tunngee saraaji men… Ɗum noon so kaaldigal e nanondiral hakkunde ɓiɗɓe leydi ndii kala dañaaka, kulol mawngol ina dooki.
Gila ndeen kadi, alaa fof ko o waɗaani ngam hollitde wonde o sellii : o haalii ko ina wona laabi nay e rajooji, e jaɓɓungal makko, o dariima e oto gila kanndaa haa galle makko, janngo mum o yahii aafoyde haayre adannde nokku jeñtinirɗo kuuraa, o yuɓɓinii yeewtere jaaynde ɗo galle makko ɗoo …
COD, to bannge mum, wiyi ko ɗuum alaa ko nafata, sibu iiñcuru nduu ko ɗoo wonnoo gila kural fiɗaani mo, ina jokki e naamndaade compugol “guwarnama ngootaagu ngenndi” ngam ƴettitde golle ɗee e waɗde hono ko waɗanoo e 2005-2007 koo. Ɓe njaɓaani kadi haa hannde ko haalaa e aksidaa keɓtiiɗo mo oo, aɓe ɗaɓɓi nde wiɗto waɗetee. Aɓe keddii e wiyde “o nattii hattande ardaade leydi ndii, to bannge politik e cellal fof”. Ko ɗum woni ko feeñi e haala Saaleh wul Hanaanna gardiiɗo COD e ooɗoo mudda.
Eli wul Muhammed Faal, wiyi e RFI (ñalnde 27/11/12) “Min nduwanii leydi amen ko mbayliigu njamyamu, mbayliigu politik ngu denndaangal doole politik nanondiri. Waasde gollaade e ngoon yeeso ina waawi addanoyde leydi ndii, janngo walla ɓaawo janngo waaytude no Liberiyaa walla Mali nii”.
Yimɓe ina ɗamininoo maa wood ko o haali e denndaangal ɗee geɗe, o ɓeyda njoɓɗeele gollotooɓe. Kono, yaakaare bonii. Diskuur mo o waɗi jofnde 28 noowammbar oo, alaa ko humpiti yimɓe e cellal makko, alaa ko haalani yimɓe e no aksidaa keɓtiiɗo mo ñalnde 13 oktoobar oo ardi, sibu ko haalaa heen koo deeƴaani e nofru.
Ɓeydugol njoɓɗeele ? O wiyi ko hakkunde 10% e 30%. Ɗuum kay ittaani ngooƴam, sibu, tuggudu nde o heɓti laamu ñalnde 6 ut faande hannde, codguuli geɗe nguura kala ɓeydiima fotde 100% ko famɗi fof.
Ko heddii e haala makko koo seertaani e diskuuraaji gaadraaɗi, goowanooɗi gila e yonta Wul Taaya.
Yanti heen, o siftoraani maayɓe Inaal …
Won wiyooɓe kadi, ɗo waawi reweede fof, koninkooɓe ngoppataa laamu nguu. Tee, ɓayri tan Abdel Asiis ina lutti waawde dillude, ko ɓe ngemmbooɓe ɗum. Waɗi noon, ko senerooji ɗi o wondi ɗii, ɗo nuɗɗinii ɗoo, omo rokki ɗum en fof, tawi moddaani. Tee ngar-mi ngaraa oo ko kanko tan waawi waɗdeede ɗum. Ɗum noon, ɓeen nii njiɗi ko o jokka heedde e tonndu mbaangu, kam en nuɗɗinoo ina mbaɗa ko mbelaa e laamu, ina muuɗira no mbeliraa. Ɗum noon, ɓeen njanfotaako mo.
Heewɓe mbiyiino kadi so o artii, leydi ndii maa waylo, wontaa waytu no waynoo. Won ko puɗɗi-ɗen yiyde heen, sibu ñalnde o artii ndee, huunde e yimɓe makko, uddii galle Muhammed Jemiil Mansuur, hooreejo Tawaasul, njooki ɗum toon, ina ƴattoo ɗum. Ñalnde 26/11/12 kadi, ko oto yani e dow gardiiɗo kumpital parti makko oo, jaaynoowo biyeteeɗo Ahmed wul Wejaa. Ɗum noon, ko geɗe ɗe meeɗaa yiyeede e leydi hee.
Abdel Asiis noon, caggal nde holliti luulndo mum e yimɓe ɓee, wonde “sellii, laamu ko laamu mum”, ruttiima Pari ñalnde aljumaa 30 noowammbar ngam jokkude safaara mum. Hade ɗuum, e jamma hee, o waɗdii e huunde e jaayɗe yeewtere. Alaa ko teskini e mayre so wonaa ɗo wiyata wonde laamu makko ustii coodguuli nguura. Kono, ɗuum, eɗen cikki, ko onon ɓuri laaɓeede ɗum.
Ko waawnoo wonde heen fof, eɗen nduwanoo nde Muritaninaaɓe ndañata hakilantaagal haaldude e nanondirde no geɗe leydi ndii ƴettitiraa, ndeftinee laawol, sibu yimɓe fof loriima …
Muttaar


text:
Ndenndaandi ɓesgu Siin, (e Sinuwaa koybinaaɗo : 中华人民共和国 ) walla ‘’Siin ɓesnuɗo’’ (mbiyen tan Siin) ko leydi Asii fuɗnaange. Ko famɗi fof, miliyaar e teemedde tati miliyoŋ fittaandu (1 300 000 000) Ina nguuri e mayri, woni jeegoɓal yimɓe winndere ndee.
Ndenndaandi ɓesgu Siin, (e Sinuwaa koybinaaɗo : 中华人民共和国 ) walla ‘’Siin ɓesnuɗo’’ (mbiyen tan Siin) ko leydi Asii fuɗnaange. Ko famɗi fof, miliyaar e teemedde tati miliyoŋ fittaandu (1 300 000 000) Ina nguuri e mayri, woni jeegoɓal yimɓe winndere ndee.
Kayri ɓuri leyɗe aduna ɗee kala heewde yimɓe. Siin ko leydi njaajndi, sibu wertallo mayri ko 9 677 009 km2. To ooɗoo bannge ko ndi nayaɓiri e winndere ndee. Ndi tuggi ko e powle Geec pasifiijo haa e kaaƴe toowɗe gonɗe fuɗnaange Tajikistaan (PAMIR), faade moraande Gobi, haa haayre Himalaya, haa e lowlowi duungel Inndosiin (Wiyetnaam, Kammboje, Laawos, Birmaani e Caylannde). Siin na heerondiri e 14 leydi. Kayri e Riisi ɓuri leyɗe ɗee fof heewde heediiɓe. Ɓeen heediiɓe Siin, tawi ko e njoorndi, ngoni : Wiyetnaam, Laawos, Birmaani, Butan, Nepal, Pakistaan, Afganistaan, Tajikistaan, Kirgisistaan, Kasakstaan, Riisi, Mongoli, Koree rewo. Njuuteendi keeri Siin ko 22 117 km (ɓurngol juutde e winndere ndee). Heediiɓe Siin, tawi ko e diƴƴe ko : Koree worgo, Japon, e Filipiin.
Ina wiyee ko ndi ɗiɗmiri to bannge ƴellitaare faggudu, walla nii, gila 2014, ko kayri heedi yeeso Dental dowlaaji Amerik to oon bannge. Konu mayri ɓuri konuuji winndere ndee kala mawnude ; ko ndi ɗiɗmiri to bannge njeeygu. Ko ndi tergal duumingal nder Goomu Kisal Fedde ngenndiije dentuɗe.
Tippudi mayri politik e faggudu ko keeriindi, sibu ndi nawdi ko demokaraasi e jiilgol tamingol, hono ko anndiraa « faggudu renndiyaagu jehre » (économie socialiste de marché), ɗum firti ko faggudu nduu ko faggudu hoore jawdi (capitalisme), kono endi waɗanaa keeri, tee ko laamu ɗowata ɗum. Doosɗe leydi ɗee ko nii cifirii ndi : “Dowla renndoyaagu les yamiroore demokaraasi ɓesngu, dow gardagol lannda ubriyeeji, gardagol tuugingol e kaɓɓondiral hakkunde ubriyeeji e remooɓe”. E nder ngardiika doosɗe leydi ndii, ina feeñninaa heen ko Heerto Maruceewo Siin (Parti communiste chinois – PCC) ardii fof, kadi miijanteendi dowla oo ƴoogi ko e miijooji Marx-e-Leniin.
Siin jeyaa ko e pine aadee ɓurɗe ɓooyde. Ine wiyee nii pinal mayri woni pinal duumingal ɓurngal ɓooyde e winndere ndee. Pinal ngal fuɗɗorii ko e daande maayo “maayo oolo” (fleuve jaune), reɓi feewde worgo (keɓtugol leñol Han en leyɗe Yangsi Jiang) e feewde hirnaange (leñol Han e Tang), keɓtugol Shinjang e Tibee (leñol Tsing en) e feewde rewo, hono Mandsuri e Monngoli (leñol Tsing en).
E nder ngolɗoo daartol juutngol, ɓooyngol, leydi Siin fecciima e cili keewɗi, caggal ɗuum rentiti. Jananinkooɓe kalfii ndi e cili ɗiɗi. Monngol en kalfii ndi e teem 13ɓiire, Mansuu en kalfii ndi e teem 17ɓiire, hay so tawii noon ɓeen mbattini ko huutoraade aadaaji siinnaaɓe e njuɓɓudi mum en ngam yiilde leydi ndii.
Idii wootiɗinde leydi ndii ko laamɗo biyeteeɗo Shin Shi Huang, coso laamu Shin (Qing) (dokkuɗo leydi ndii innde mum ndee), duuɓi 221 hade Iisaa. Ko ndeen Tata mawka Siin (la Grande muraille de Chine) mahaa. Siin wonti leydi mahiindi to bannge politik e ɗemngal e pinal ƴellitingal, daɗi winndere ndee kala e fannuuji keewɗi, haa arti to ñeeñe e safaara e karallaagal.
E njiimaandi leñol Han en (206 hade Iisaa haa 220 caggal Iisaa) e Tang en (618 haa 907 caggal Iisaa) e Song en (960-1279) leydi ndii ina deeƴi, ina duumii e jam. E oon sahaa Siin ina hiisee wonde leydi ɓurndi faayodinde e winndere ndee to bannge yimɓe mum e karallaagal mum e pentugol geɗe kese, teeŋti noon nde Tang en e Song en laamii ndi ndee ; hay so tawii noon e daawal hakkunde ngal, laamuuji leƴƴi ɗiɗi kaal-den dow ɗii, kareeli ɓesngu njolii e mayri haa ndi feccii. Ɗo yahanoo artaa fof, leñol Han heɓti laamu e hitaande 1 368… Ko tesketee ɗoo, ko hay e sahaaji nde Siin feccii ndee, pinal mayri fof e heewde eddaaji, yo won to bannge aadaaji ndefu, haa e ɗemɗe, e caccuki e sifaaji nguurndam, leydi ndii ina wootiɗi to bannge pinal e njuɓɓudi e politik, kayri fof e yaajde haa ɓurti. Waɗi nguuɗoo ngootaagu aaɓnaade ko binndol ngol tuugaaki no feewi e sawtawol, sibu ko ɗuum addani ɗemɗe ceertuɗe leydi ndii e calsalti mum en, waawde nanndude maaɗe mbinndiin.
E sahaa nde leyɗe tuubakooɓe njaaɓani jiimde winndere ndee, hawri ko leñol jiimnongol Siin ngol ina leefi ; ko ɗuum addani leydi ndii fooleede e cili keewɗi, tuggi “wolde opiyoom” (la guerre de l’opium). Siin rimɗiti tan ko nde fooli Japon e hitaande 1945 mawninteende hannde ndee.
Ndenndaandi ɓesgu Siin sosaa ko ñalnde 1 oktoobar 1949 caggal nde Heerto maruceewo Siin fooli Kiyoomintang.
Bookara Aamadu Bah


text:
Njeenaaje Nobel hitaande 2020 ɗee mbeltini annduɓe nawruɓe ganndal yeeso, haa arti noon e Ɓalliwal (gudde ɓaleeje) e Selliwal (fiɗo heeñere C (hépatite C)). Ameriknaaɓe Harvey Alter e Charles Rice kam e biritannaajo Michael Houghton
Njeenaari Nehsuwal-Selliwal
Rokkaa ndiiɗoo njeenaari, ñalnde 5 oktoobar 2020 ndee, ko Biritaannaajo biyeteeɗo Michael Houghton kam e Ameriknaaɓe wiyeteeɓe Harvey Alter e Charles Rice, sabu maɓɓe yiytude wiris fiɗo heeñere C, ñawu caabotoongu kooñndam kam e nguɗu heeñere, mbaroowu hitaande kala fotde 400 000 neɗɗo nder winndere ndee.
E maayirɗe kitaale 1970, Harwey teskii raaɓo-raaɓo ñawu njaggoowu heeñere tuma dokkondire ƴiiƴam, tawi wonaa fiɗo-heeñere A, wonaa fiɗo-heeñere B. Caggal ɗuum, e hitaande 1989, Michael Hougton e gollodiiɓe mum njiyti taƴre dontere wiris oo. Charles Rice kam ne golliima duuɓi keewɗi ngam faamde no wiris oo yeñirta. Ko e ɗeen golle tuugaa ngam feewnude, he kitaale 2010, safaara ñawu nguu, ganndiraaɗo sofosbuvir.
Ɓaari Ɓalliwal : gudde ɓaleeje
Rokkaa njeenaari Ɓalliwal ko biritannaajo biyeteeɗo Roger Penrose kam e almaañnaajo biyeteeɗo Reinhard Genzel kam e debbo ameriknaajo biyeteeɗo Andrea Ghez. Biyeteeɗo Penrose oo rokkiraa njeenaari ndii ko sabu mum hollitde wonde « miijannde yowito huuɓtodinngo ko tijjannde tiiɗnde jibinegol gudde ɓaleeje », ɗum firti ko goodgol gudde ɓaleeje ko huunde nde ganndal yowito huuɓtodinngo Albert Einstein tijjinoo fawaade e dalillaaji tiiɗɗi. Reinhard Genzel e Andrea Ghez noon ndokkiraa njeenaari ndii ko sabu mum en « yiytude huunde tiɗɗiinde, ɓujere, nder nehaande jiiryiirngal men », hono Fedannde Malaaɗo. Wonaani hay duuɓi capanɗe joy, yimɓe njenananooka goodaangal gudde ɓaleeje, kono, e hitaande yawtunde ndee, ɗee kulle ɓuje, « ɗe njiyotaako », mbaawii portileede e holleede yimɓe ; ɗum ko seede taaɓal mawngal taaɓangal ngam huuñitaade sirluuji kammu.
Njeenaari Wayliwal
Goo ko goomu rewɓe ngu jillaani hay gorko gooto ine heɓa njeenaari Nobel ganndal, ɓeen ko Faraysenaajo biyeteeɗo Emmanuelle Charpentier kam e Ameriknaajo biyeteeɗo Jennifer Doudna sabu mum en yiytude kaɓirgal molekileewal « binnditirgal ganol nguurndam». E hitaande 2012, ɓee rewɓe ɗiɗo annduɓe tafii kuutorgal kesal ngam newnude baylugol ndontaandi. Ngal wiyetee ko « Crispr-Cas9 », ɓurngal anndireede « sisooje molekile ». Ko kuutorgal beeɓngal huutoraade, beeɓngal coggu, ngal annduɓe mbaawi huutoraade ngam taƴde ADN ɓey ɗo yiɗaa ɗoo, yeru ngam sosde walla feewnitde waklo ndontaandi, walla nii safrude ñawbuuli ɗi keewaani yiyeede.
Ɓee rewɓe ɗiɗo ngoni rewɓe jeegoɓe e jeeɗiɓe heɓde njeenaari Nobel Wayliwal gila 1901. Ko ngol woni nayaɓol ko rewɓe mehɓe ine keɓa njeenaari Nobel, caggal Nobel Wayliwal mo Marie Curie (Faraysenaaɓe poloñnaajo) heɓi e hitaande 1911, mo Dorothy Crowfoot Hodgkin (Biritaannaajo) heɓi e hitaande 1964, kam e Nobel nehsuwal-selliwal mo Barbara McClintock (Ameriknaajo) heɓi e hitaande 1983.
Njeenaari Coñce :
Rokkaa ndii njeenaari ko debbo ameriknaajo ine wiyee Louise Glück sabu binndanɗe mum jime ceetdanaaɗe jeyeede e ɓurɗe maantinde nder coñce Amerik yontannde. O saaktii defte sappo e ɗiɗi jime. « Defte makko ine laaɓti. Ko ɓuri teeŋtude ɗe njowitii ko nguurndam nder galle, kam e jotondire enɗam ». Ko o porfesoor ɗemngal Engele to Jaaɓihaaɗtirde Yale.
Njeenaari Jam : Rokkaa ndii njeenaari ko Tuugnorgal winnderewal nguura (Programme alimentaire mondial) lollirngal PAM, walla mbiyen ko Fedde ngenndiije dentuɗe (FND) rokkaa ndi, sibu PAM ko njuɓɓudi FND, sabu « darnde mum ngam haɓde e heege, sabu ballal mum ngam ɓeydude deeƴre nder nokkuuji kareeli e sabu gardagol mum darnde daraande ngam haɗde baɗtugol heege njogitaari wolde ».
PAM sosaa ko he hitaande 1961, joɗnde mum woni ko Room. E hitaande ɓennunde ndee, PAM wiyi rokkii 15 miliyaar bottaari, wallitii fotde 97 miliyoŋ neɗɗo nder 88 leydi. Tuugnorgal Winnderewal Nguura (Programme Alimentaire Mondial, PAM ; walla he Engele World Food Programme, WFP) ko njuɓɓudi ballal nguura wonande Fedde Ngenndiije Dentuɗe (ONU) kam e FAO. E hitaande 2019 ndee tan, PAM faabiima fotde 97 miliyoŋ neɗɗo he nder 88 leydi. Ɗum waɗi nde hoore pelle kaɓotooɗe heege, paabotooɗe yimɓe e nder ngonkaaji keñoraaɗi, he nder winndere ndee. Kayre woni fedde faabotoonde ɓurnde mawnude rokkoore sukaaɓe janngooɓe ñaamdu e nder winndere ndee ko ina wona duuɓi 50 jooni. Nde wottinii 17,3 miliyoŋ sukaaɓe janngooɓe e nder 59 leydi. Aduna oo huniima ñamminde yimɓe fof haa kaara, e waɗde haa kisal to bannge nguura laatoo e moƴƴitinde ñaamdu ɗoo e 2030. Kono ɗuum haɗaani, hannde, nder yimɓe njeenayo fof, heen neɗɗo gooto alaa ko ñaami haa haarna ñalnde fof.
Ñalnde kala PAM ine nelda 5 000 kamiyoŋ, laaɗe ndiyam 20 e 92 ndiwoowa, dimnduɗi nguura e geɗe paaɓorɗe goɗɗe, ngam rimtande ɗum yimɓe ɓurɓe waasde. Hitaande kala PAM ine yeɗa fotde 15 miliyaar lahal (rasiyoŋ). Ko ɗumɗoo addani PAM lolludirde wonde fedde ɓurnde waawde faabaade e nder ngonkaaji keñoraaɗi, sabu kattanɗe mum yaawde faabaade, tawi ko e nokkuuji ɓurɗi mettude yettaade.
Hol ko woni njeenaari Nobel
Njeenaari Nobel ko njeenaari adunakoori ndokketeendi hitaande kala yimɓe « ɓeydanɓe winndere ndee huunde » to bannge wiɗto, to bannge njiylawu ganndal, to bannge ɓeydugol ganndal, to bannge gollal coñce maantinngal, walla sabu darnde mum en ngam yiylaade jam e deeƴre. Sosi njeenaari ndii ko Suwednaajo biyeteeɗo Alfred Nobel, ganndo ko faati e wayliwal (Chimie) cankiiɗo gila 1896, ine ɗacci jawdi keewndi, tolniindi e 32 miliyoŋ kaalis Suwed (fotde miliyaar e 100 miliyoŋ uguiyya). Hade makko maayde o wasiyinoo ko ndiin jawdi yo sosre njuɓɓudi mbele ina rokka yimɓe seedtanaaɓe golle ɓeydanɗe winndere ndee ganndal walla kisal e nder fannuuji joy garooji ɗi, njeenaari : deeƴre, jokkondiral, coñce, wayliwal, ganndal tago, cellal e ɓalliwal.
Ma on tesko wonde hiisiwal alaa heen. Ina haawnii sibu hiisiwal woni yummum gannde Siyaas. Haala ina heewi heen : won wiyɓe wonde joopaa e njeenaari hee ko gannde « kuutorɗe », woni baawɗe huutoreede e nguurndam ; won wiyɓe ko sabu kiram hakkunde Alfred Nobel e hiisiwo biyeteeɗo Gosta Mittag Lefleer, mo o yiɗanaano njeenaari ndii, sibu mum ɗaftu mo debbo biyeteeɗo Sofii Hess (Sophie Hess) … Kono heewɓe ngoongɗinaani kaaɗoo haala.
Ɗuum addani Hiisiwal sosaneede njeenaari keeriindi mbiyeteendi « Karaŋ Fields » e hitaande 1936, ndokketeendi duuɓi nay kala yimɓe nayo. E hitaande 2003, laamu Norwees sosanii matematik njeenaari kesiri mbiyeteendi Abel (ngam mawninde hiisiwo mawɗo biyeteeɗo Niels Henrik Abel (jibinanooɗo e hitaande 1802)). Ko laamɗo Norwees rokkata ndi e lewru Noowammbar, njaru mayri ko miliyoŋaaji 6 kaalis Norwees (hedde 730 000 ooroo).
Hol ko woni wuddere ɓaleere ?
« Wuddere ɓaleere » walla mbiyen « gawu ɓaleewu » ko kullel asamaan, no Leydi men ndii nii, no koode ɗee nii, ko nokku weeyo ɗo hay huunde waawaa ɓoccitaade, wonaa ɓakdi, wonaa hay annoore. Wayi ko no gawu nii, pooɗoowo, ɓuucoo kala ko faandii ɗum. Ɗum noon, ko kuulel asamaan ngel nganndu-ɗaa, Alla e mum ñisde, Alla e ɓakdi mum tiɗɗaade, caasal ɓaaƴo mum ina waawi haɗde kala ko woni e mum ɓoccitaade, gila e ɓakdi haa e caafe, ko ɗe mbaawi wonde fof, yo won caafe jiyotooɗe ɗee (annoore…), walla caafe yiite-sulɗeeje (bempeƴƴe rajo ekn). Ɗum noon ko nokku niɓɓo, mo yiyotaako. Yeru, so en njiɗii waɗtude Leydi men ndii wuddere ɓaleere, maa mbaawen tiɗɗude ɓakdi mayri fof e nder faandu ndu wudduwol saatimeeteer gooto, woni tiɗɗen Leydi haa fotta e abbere gawri.
So neɗɗo yanii e nder wuddere ɓaleere, won ko tinata ?
Jaabawol Andrea Ghez : « O daɗataa. So tawii ko koyɗe maa ngidii naatde wuddere ɓaleere ndee, geɗel idotoongel kewde ko, sabu caasgol ɓaaƴo ngoo, aan fof, gila e koyɗe haa hoore, a silkitto. Ndeke hay huunde en tinataa, sibu en nattii woodde… en caayii, en ngontii ceŋle ɓakdi ɓurɗe famɗude ».
Bookara Aamadu Bah


text:
Huɓɓannde kuɗol almet bonii saka noon kuɓɓanɗe tonuuji jayngol.
Ko waɗi koo e bon’de – ko waɗi ko waɗi koo ɓuri bon’de, ɗii cokki cokkondirooji haa pewje mum en na mbardee pittaali e aduna he.
Gila to haaletanooke ellee ko yimɓe e ɓe ngonaa yimɓe ngon’di e aduna he.
* Jooni noon jomtonooɗo reewii yomnoraade loocol juutngol ngol jayngol mum yottotaako juuɗe mum, haa o njomnoriima loocol gujingol petrol mate looci ko paawondiraaɗi.
Boneeji momtooji aduna peewnee moftee, coktirgal e juɗngo neɗɗo resndee, ho to hoolaare woni ?!
Oo aduna ellee laawol alaa hay so alii ne rewaaka, ko perangol cawndinaangol woodi – ko momtata aduna woto huutore, ɗuum kay ko woto feewne hecci ɗum, baali koolotaako mbelki gaynaako.


text:
Gorko jaljallo gooto, yoftorii ceerseero mum feere aniinde. Ndeen feere ko ƴeftude kala ko ɓe paggodinoo, fecca ɗum hakkunde.
Ndeen debbo oo ñaagiima mo daande mum, o seeri ɗum, caggal dewgal duuɓi 12. Kono, nde tawnoo mette ɗee ina ngoɗɗoyi e makko no feewi, o woondi wonde maa o waɗ oon ko yimɓe fof kaaltoyta.
O waɗii ko o sappinoo, sibu sinno wonaano o yettima faandaare makko, jaaynde Pulaar wonnde gaa e Muritani, ƴettittaano ko kewnoo too to Almaañ, hakkunde almaañnaaɓe, debbo e gorko. Kanko gorko oo, o felliti mbiy-ɗen waɗde “feccere yimɓe” : feccude hakkunde ter kala ko ɓe paggodinoo : o ƴetti riis makko, o fecci portaabe hakkunde, o fecci leece maɓɓe hakkunde, o fecci siisuuji hakkunde, o fecci oto maɓɓe hakkunde, o fecci ordinateer maɓɓe hakkunde… Pecce makko ɗee, o waɗi jeeyngal nder internet, omo yeeya ɗum en, kala “cokluɗo feccere oto walla feccere telefoŋ yo jokkondir e makko. O winndi e hello ngoo “a jaaraama Laura e ɗiiɗoo duuɓi 12 belɗi ! Aɗa haandi noon e feccere”. Iih, o yoftaaki ?


text:
Ñalnde 10 mee 2009, mooliiɓe artuɓe to Diiwaan Barakna mbinndii ɓataake feewde e laamu Muritani ngam hollitde ngonka mum en gila ngarti e leydi he. Ɓataake oo noon ko ɓataake caaktaaɗo, ko wiyetee « lettre ouverte ». Min pulanii on ɓataake o :
Ɓataake caaktaaɗo feewde e laamu e gollodiiɓe
Minen siifɓe ooɗoo ɓataake, yonaaɓe tuddule 24 moolinooɓe artiraaɓe to Brakna, e innde jokkondiral amen, e min kollita ardiiɓe leydi ndi kam e pelle ngenndiije e adunankooje, huunde e caɗeele min nguuri gila min ngarti e nokkuuji amen.
Ñalnde 10 mee 2009, mooliiɓe artuɓe to Diiwaan Barakna mbinndii ɓataake feewde e laamu Muritani ngam hollitde ngonka mum en gila ngarti e leydi he. Ɓataake oo noon ko ɓataake caaktaaɗo, ko wiyetee « lettre ouverte ». Min pulanii on ɓataake o :
Ɓataake caaktaaɗo feewde e laamu e gollodiiɓe
Minen siifɓe ooɗoo ɓataake, yonaaɓe tuddule 24 moolinooɓe artiraaɓe to Brakna, e innde jokkondiral amen, e min kollita ardiiɓe leydi ndi kam e pelle ngenndiije e adunankooje, huunde e caɗeele min nguuri gila min ngarti e nokkuuji amen.
Njillu ngu yiilirde jokkondiral amen waɗnoo e tuddule ɗe tuggi 2 haa 5 mee 2009, teskiima goodaangal caɗeele keewɗe ɗe yimɓe ɓe, famɗuɓe semmbe, nguuri. A min mbaawi limtude heen 6 :
1. Ŋakkeende kaɓirɗe : tullisaaji ɗi galleeji ɗi tuusaa ɗi ina ngoɗɗi huuɓnude soklaaji, nguleeki e keneeli e mborosaaji ɗo ngiwri fof naatat. Yanti heen ko ɓuri heewde e majji ko dappuɗi e nder yoga e tuddule.
Ɗum ɗoon noon ina luurondiri e nanondiral tattatal ngal laamu Senegaal e laamu Muritani e HCR ciifondiri e lewru noowammbar 2007, biynongal wonde baasuuji ɗi ina poti hesɗitineede balɗe 90 kala. Wonii hannde lebbi 13 e balɗe 22, won e artiraaɓe, yeru to Hudallaay, haa hannde ɗuhii ko e baasuuji keɓnoo gila ngarti.
Tuddule goɗɗe, ko wayi no Cengelel, Foonde Maayel e Njañnjaan ina ŋakkiraa haa hannde caaleeje e sennguuje katojinaaɗe ngam hunndude mahdi ɗuhorɗe mum en. To Seeno Kunaa, huunde e galleeji keɓi ko sennguuje 17, tawi potnoo heɓde ko 18. To Beylaan won galle keɓɗo sennguuje 11 fat.
2. Golle njuɓɓudi ANAIR nokkuyankoori ndi : e min cunii no feewi ko ngalu ngu ndiiɗoo njuɓɓudi halfinaa ngam wallitde artiraaɓe ɓe, alaa ko battini e nguurndam mum en hay batte.
Ina hatojinaa nde laamu ngu ummantoo ko yaaccii horde ndii njuɓɓudi ngam anndude to nguun ngalu naati. E nder ɗuum, e min kabra on wonde bitik mo ANAIR mahnoo to Foonde Maayel yanii e balɗe ɓennuɗe ɗe, huunde addonoore en sikkitaade moƴƴugol golle ɗe.
Yanti heen, jom en kaɓirɗe ɓe ANAIR gollondirta ɓe njaɓataa diisnondirde e naftortooɓe ɓe. Fawtii heen, jikku neɗɗo maɓɓe jooɗaniiɗo ɓe o, hono Saamori Mammadu Jallo, wallittaa nanondiral hakkunde artuɓe ɓe.
Gila o toɗɗaa alaa ko woni darnde makko so wonaa jiiɓde hakkunde artuɓe ɓe e laamu ngu. Alaa e sago o lomtinee ko ɓuri yaaccaade mbele jotondiral hakkunde amen e ANAIR ina moƴƴita.
3. Jaŋde : E ooɗoo fannu teeŋtuɗo, caɗeele mawɗe, duumiiɗe ina ngoodi, ko wayi no ŋakkeende jannginooɓe, ŋakkeende janngirɗe, leefgol tolno elewaaji puɗɗinooɗi jaŋde mum en to Senegaal, e Arab. Ɗum ɗoon addanii yoga e elewaaji jaŋde hakkundeere ruttaade to duɗe njanngatnoo to Senegaal.
4. Cellal : oo fannu fof kadi ɓuri leefde. Haa hannde alaa tuddunde jogii « suudu cellal » alaa ko haali poosto cellal. E min mberloo noddaango feewde yarlitiiɓe, haa arti e pelle ɗe ngonaa laamuyankooje (ONG), mbele ina paaboo ɓee yimɓe roofolɓe, ɓe njuɓɓina ga lappol safaara e ballondiral e jokkondiral amen ngal.
5. Ndiyam ceniɗam : ko famɗi fof, tuddule 20 e nder tuddule 24 gonɗe e Brakna ɗe ina ngondi e caɗeele ndiyam. Cengelel, Foonde Maayel e Beylaan, haa hannde njarata ko maayo, kam fof e soomde mborosaaji keewɗi.
Wuro Jañnja, ngo kiloomeeteruuji 20 ɓilii hakkunde mum e maayo, ƴoogoytunoo ko Saabu Alla. Ko Intersos tottunoo ɓe saretaaji tati bamɗi, hay ɗum ne ina heewnoo caɗeele. (kilooji 7 ina ɓilii ɗoon tee ma ɗi tacca tule ceene 3 nde ɗi njettoo fooraas o!).
E ooɗoo sahaa saretaaji tati ɗii fof ko bonɗi, ɗum noon ɗomka ina dooki wuro ngo e nguuɗoo ceeɗu ngulngu. Maa yimɓe njaawa e maɓɓe no feewi hoto ɓe kalkaade.
Ko tufnde wootere woodi to Hudallaay ngam yarnude 1470 fittaandu gonɗi e nder 400 fooyre, tawi noon nanondiral tattatiwal ngal wiynoo ko eɓɓunoo ko fooraas jarnoowo 1000 neɗɗo.
6. luure jeyi leydi : Ɗee luure ko duumiiɗe hay so tawii podooje ñawndude ɗe ina ndokkee sahaa e sahaa fof. Deeƴre e jam hakkunde yimɓe hoɗɓe e ɗii nokkuuji, jiiduɓe to bannge ƴiiƴam e daartol, fawii ko e ñawndugol ɗee luure jeyi leydi. E min teskii, tee e min cunii heen, luure ɗe keewi jolde ko hakkunde artuɓe ɓe e hoɗdiiɓe mum en Wiiɗnde Ñaawoore, Weendu Edi, Kaaƴel Abuu, Weendu Mbabba, Wuro Aamadu Hawwaa, Murtogal e Buur.
Darnde biyeteeɗo Yahyaa wul Mkaytiir, kalfinaaɗo jofle e nder ANAIR, alaa ko ɓeydi so wonaa tooke sibu makko daraade e jiiɓde hakkunde artuɓe ɓe e hoɗdiiɓe mum en, o haala ɗo huunde, o haaloya goɗɗum to. Yeru mum ko to Kaaƴel Abuu, Murtogal, Hamdallaay e Foonde Maayel. Ɗo Mbuur ɗo, yimɓe fof kaalata ko haala leydi ngonndi hakkunde wuro e cahe, ndokkaani ndi.
E min njaakorii ma on njuurnito no moƴƴi ɓataake amen o, njaɓon mo. Koofnaali amen ɓurɗi teddude.
Cargol :
– Yonaaɓe tuddule
– Wali Brakna
– Haakemaaji
– Meeruuji
– HCR
– ANAIR
– Intersos
Siifi ɓataake o ko :
1. Abdullaay Haadii Jallo : Cengelel
2. Umar Aamadu Soh : Gural
3. Aamadu Siidi arɗo : Kaaƴel Abuu
4. Usmaan Saajo Jah : Murtogal
5. Haaruuna Saydu Bah : Hudallaay
6. Abdullaay Sammba Soh : Boyngel Cile
7. Abuu Soh : Beelel Uurngel
8. Abdullaay Aamadu Soh : Foonde Maayel
9. Muusaa Buubu Loom : Weendu Edi
10 Abdarahmaan Sih : Wiiɗnde Ñaawoore
11. Aamadu Jaw : Beylaan
12. Miikaa Sammba Saajo : Feruga
13. Maamuudu Aamadu Jallo : Buur
14. Eli Faatim : Beelel Koyle
15. Maalik Sammbayel Soh : Weendu Mbabba
16. Aamadu Aliu Bah : Hamdallaay
17. Abdullaay Aamadu Bah : Jañnja
18. Abdullaay Mbaare : Seeno Kunaa
19. Haamiidu Mbaylaandi : Wuro Aamadu Hawwaa
20. Mammadu Abdul Soh : Hudallaay
21. Haaruuna Ngusa Soh : Boyngel Cile
22. Mammadu Buubu Jeŋ : Weendu Edi
23. Huseynu Jaw : Beylaan
24. Saada Sammba Jah : Murtogal
25. Aamadu Sammba Bah : Hamdallaay
26. Abdul Naako Soh : Bahbahɓe
Ɓoggee, ñalnde 10 mee 2009
Jah Saada / Dia.sada@ymail.com


text:
Home -- Fulfulde -- Perform a PLAY -- 075 (Special binoculars)
75. Loŋorɗe feereeje
Hara hiɗa anndi ko honɗun woni annabaajo?
Saarata : "Ko mo Alla yewtata eååooje mun ɗen."
Asmus : "Himo waawi hitaade fii ko arata kon."
Hiɗen waawi wi’ude kadi wondema annabaajo ko jogiiɗo loŋorɗe ɗe sugu mun alaa immorde ka Alla. Loŋorɗe ɗe o yi’irta ɗen yeeso, himo waawi yi’ude ko goɗɗo goo woo waawataa yi’ugol.
Zakariyaa’u yi’i kadi ko aroyta kon, o winndi ko Alla holli mo kon. Janngu oo aaya wonɗo ka Kitaabul Muggadasi ɗoo :
Jiwo : "An oo jiwo mo Yerusalaam, ewno weltaare! E hino ɗoo lanɗo maa on ka arata. Ko o feewuɗo e foolowo, ko o yankiniiɗo, himo ýawi e hoore mbabun keccun, e hoore åikkun mbabba, himo heewi newaare."
Ko ko Alla hiitii kon woni e feýýude. Kon ko Zakariyaa’u hiitii laatike fow duuåi 500 åawtu ɗun.
Hari annabi Iisaa no ka hoore laawol Yerusalaam. O hewti e ca’un tosokun. O nuli taalibaaåe makko åen ɗiɗo yeeso.
Iisaa : "Yahee e ngoo hoɗo wongo yeeso mon ɗoo, on taway ɗon kisan mbabba no humii, hara himba wondi e mbabun mabba on. Hunton ɗi, addanon mi."
Taalibaajo : "Hara meɗen waawi ýettugol ɗun jooni?"
Iisaa : "Si goɗɗo aru on e landaade goɗɗun, on wi’ay mo : ko haaju Joomiraɗo on."
Taalibaajo : "Si tawii ko non woniri, haray mahin" (Hito koyɗe ɗen ka hoore laawol koccuuje).
Yimåe åe ɗiɗo naati ka saare, ɗun laatori wano annabi Iisaa yewtirnoo non tigi. Åe yiiti mbabun kun, åe hunti kun.
Jom mbabun kun : "Hey, ko honɗun wonɗon e huuwude? Ko min woni jooma mbabun kun."
Taalibaajo : "Haaju Joomiraaɗo on no e makkun, ko kanko woni ko neli men."
Jom mbabun kun : "Joomiraaɗo mon on? Awa, mi jaåii, ella woo alaa. Ýettee kun."
(Hito koyɗe ɗen ka hoore laawol koccuuje).
Taalibaaåe åen addani annabi Iisaa mbabun kun, åe fonti e hoore makkun conci maååe ɗin, annabi Iisaa ýawi e hoore makkun. Woååe no fonta conci mun ɗin ka hoore laawol wa gatal, hiåe wifa calɗi leɗɗe tugi wa fii salmingol mo. Wondude e weltaare moolanaade, hiåe mawnina annabi Iisaa.
Yimåe : "Welto yo Yerusalaam, e hino ka lanɗo maa on arata."
Yimåe : "Hosannaa! Mangu wonanii oo wonɗo arude e innde Joomiraaɗo on."
Yimåe : "Hosannaa! Wallito men! Ko an woni lanɗo amen on."
Hiåe faalanoo lanɗo okkoowo åe bireedi maååe on, o jattina åe e nder njaggu Roomiyankeeåe åen. Kono hinaa ɗun woni ko addi annabi Iisaa.
Ko yontere feýýi, åe yoomii, hiåe sonka :
Yimåe : "Men faalaaka mo. Nangee mo. Fempee mo ka leggal altindiraangal."
Åe faamaali wonde annabi Iisaa no okkorde åe ko åuri bireedi. Kanko lanɗo on, himo ardaade ngurndan maååe ɗan.
Miɗo weltii fota fii ko o faalaa kon waɗugol ɗun ka nder ngurndan men enen kadi.
Yewtooåe : Fillitotooɗo, jiwo, suka, Iisaa, taalibaajo, jom mbabun kun, jamaa on
© Copyright : CEF Allemagne


text:
Maruk ruttaniima jaŋde e Farayse caggal duuɓi 30 jaŋde e ɗemngal Arab. E lewru desaambar 2015, kalifu jaŋde leydi Maruk yettiniino sattiiɓe laamɗo oo eɓɓaande ngam waɗtude jannginde fannuuji hiisiwal (matematik) e ɓalliwal (fiisik) e ganndal tago (Siyaas naturel) e ɗemngal Farayse.
Maruk ruttaniima jaŋde e Farayse caggal duuɓi 30 jaŋde e ɗemngal Arab. E lewru desaambar 2015, kalifu jaŋde leydi Maruk yettiniino sattiiɓe laamɗo oo eɓɓaande ngam waɗtude jannginde fannuuji hiisiwal (matematik) e ɓalliwal (fiisik) e ganndal tago (Siyaas naturel) e ɗemngal Farayse.
Kono, ko e yeeso depiteeji mawɗo hilifaaɓe leydi ndii janndili mo, wiyi ko maa ƴeewtee sibu tintinaaka. Kono, ñalnde 10 feebariyee batu hilifaaɓe jaɓii miijo ngoo, islamiyankooɓe ɓee fof e salaade ɗum.
E miijo maɓɓe kamɓe islaamiyankooɓe ɓee « jaŋde arab e ñiɓagol Lislaam njahdata sibu ɗemngal ina jokkondiri e miijo ». Kono, e miijo porfesoor miijiwal (philosophie) biyeteeɗo Ahmed Asid, ɓe « potiino ruttaade ko ɓooyi e Farayse. En mbaasii duuɓi 30 sabu peejon miijanteewon. Dowla Maruk, hade mum naatnunoode jaŋde Arab, fotnoo tawo ko waylude ɗemngal Arab ngal sibu kelmeendi mum e mahngo mum meeɗaa waylaade gila Islaam araani ».
Muttaar


text:
Wonaani duuɓi 10 tawo ko neɗɗo waawi jooɗaade nder dunndu Ciikon, (sara Ɓoggee) ina haalda e gonɗo Pari, walla miijoo neɗɗo gonɗo ɗo waawi wonde e winndere ndee fof tan, nodda ɗum, wona e haaldude e mum… Ɓooyaani ko wonɓe Amerik mbaɗti habrude Nuwaanaaɓe ko kewi e Nuwaa e hoore mum.
Hol baawnooɗo miijaade ɗumɗoo ina waawi aaɓnaade ko adii hannde ? Hol baawnooɗo miijaade, duuɓi 10 ko adii hannde, neɗɗo ina waawa haaldude hannde e telefoŋ mum portaabal e ɗemngal ngal welaa? Hay gooto.
Jooni ne, hol no nguurndam men jogori siforaade ɗoo e duuɓi 20 ? So en tuugniima e luggeendi mbayliigu mbaɗngu e nder ɗiiɗoo duuɓi 10 jawtuɗi, eɗen mbaawi wiyde wonde, ɗoo e duuɓi 20, ko jogori kewde koo, hakkille waawaa ɗum faamde jooni. Kono, ɗum haɗaani annduɓe miijanaade en no winndere ndee jogori wayde ɗoo e ndeen, gila e fannu cellal, kumpital, yakawere e weytaare, denndaangal aadaaji nguurndam men hannde ko baylotooɗi mbayliigu kulɓiniingu !
Miijo tan, ko e 2033 ngon-ɗen : « oto maa ina waawi arande ma, to gollordu maa, tawa ko kañum addi hoore mum ; telefoŋ maa portaabal cowirtaa ɗum ko no cowirtaa kaayit koyɗo nii, piilaa e junngo walla ɓiɗtaa hakkunde peɗeeli junngo ; ordinateer maa, ko miijo mbaɗtataa ɗowirde ɗum ; ɓatakeeji maa ko weer kuuraaɗo e yitere njanngirtaa ɗum en (a soklaani ordinateer walla telefoŋ !) e ko wonaa ɗuum…” Kono, ma a taw mbayliigaaji ɗii fof njotondiri ko e karallaagal kesal.
Ngidoro-ɗen “ɗowirgu miijo”, woni “golloraade miijo”, ko wayi no miijo-ɗaa huunde tan, masiŋ maa waɗa ɗum. Ɗumɗoo, hay so tawii ko kesum e nanɗe men, ko huunde jarribaande. Annduɓe njoyo (5) to duɗal jaaɓi-haaɗtirde Minesota (Amerik) njarribiima ɗum e doronaaji (abiyoŋon kon ngalaa konndiroowo) : “so a miijiima ko a tamɗo junngo maa ñaamo, roboo oo (doronel ngel) haylitoo bannge ñaamo”, e wiyde Karl Lafleur, gooto e annduɓe, waɗooɓe jarribo ɓee. Ko noon kadi wonande bannge nano. “so ma miijii ma ko a tamɗo juuɗo maa ɗiɗe ɗee fof, doronel ngel ŋabba; so wonaa ɗum ngel telloo”. Facciro : ko ɓoggi ceŋaaɗi e hoore makko kanko ɗowroowo laanel ngel miijo oo mbaɗtata miijo makko ngoo miiro (influx), naatna ɗum e ordinateer dokkoowo laanel ngel jamirooje ɗee.
Ngalɗoo karallaagal, so naatnaama e nguurndam men janngo, maa en mbaawoy waɗde hono ɗumɗoo, e yeru: miijo-ɗaa Baaba Maal ina yima tan, daande makko eelna e nder portaabal maa, walla ordinateer maa! Walla, mi miijo noddude Abuu Aamadu Joop tan, portaabal am lawanoo hoore mum tonngoode makko, nodda mo (tawa mi memaani ɗum dey!). Ko goonga en njettaaki ɗoon tawo, kono, e wiyde annduɓe ɓee, denndaangal karalleeje majjum ina ngoodi e ooɗoo sahaa; ɗoo e duuɓi garooji, maa ɗee karalleeje mbaaw huutoreede ngam wallitde woofɗuɓe, walla wonduɓe e si’iji goɗɗi waɗande koye mum en geɗe keewɗe, usta yowitaare mum en. Gollirɗe keewɗe ngoni ko e miijaade, gooto fof bannge mum, hol to huutortoo ngal ɗoo karallaagal. To Farayse, sosiyatee biyeteeɗo Inria tafii fijirde ɗowreteende miijo; sosiyatee Sinuwaa biyeteeɗo Haeir miijii ko feewnude teleeji ɗowirteeɗi miijo… Wonande ordinateeruuji, tappirde gaa, doombru too, hay haalde ma en nattu sokloyde : so a miijii ma tan, ordinateer oo winndan maa ɗum e yaynirde mum !!!
Ndiwaa ɗoo, ɗakkaa ɗoo!
Haa tonngoode aroore “tinnden goɗngol”


text:
Ko ngool koyɗol woni : Ko wage miijinoo tafde korwe jolnooje yimɓe e kaake, jaawɗe (ɓurɗe diwooje yaawde), dogooje dow leydi (dow faɗo henndu) walla nder leydi maa ndiyam, tawa kadi ngonaa posnooje henndu poofaten nduu, ɗum noon kormiiɗe sato. Tar hello 6
Ko ngool koyɗol woni ? Ko miijo wage biyeteeɗo Elon Musk (mawɗo antampiris Tesla Motors – peewnoowo laaɗe kuuraa – e SpaceX (diwooje)) e PayPal (lowre enternet yoɓirde). O miijinoo ko laaɗe dogooje nder korwe, jolnooje yimɓe e kaake, jaawɗe (ɓurɗe diwooje yaawde), dogooje dow leydi (dow faɗo henndu), walla nder leydi maa nder ndiyam, tawa kadi ngonaa posnooje henndu poofaten nduu, ɗum noon kormiiɗe sato.
Ɗum noon, caggal otooji e laaɗe ndiyam e laaɗe njoorndi e laaɗe diwooje, joli jooni ko laaɗe-korwal. Ina yaakoraa maa njaaweendi majje yettoyo 1 220 km/h (woni sowoo laabi 4 njaaweendi dillaango (oolel). Ɗum firti ko ɗo abiyoŋ waɗata waktu e feccere, kañje ɗe mbaɗata ɗum ko e hojomaaji 30 fat!
Ko kewi jooni saka ngool koyɗol na wiyee laatiima goonga ?
Gila nde o yaltini miijo ngoo, woon annduɓe ngoni ko e golle, nde tawnoo paamii eɗum wona. Ɓurii ɗoon hannde, sibu ɗo wuro wiyeteengo Tuuluus (Toulouse) to Farayse ɗoo, anndiraango peewnugol laaɗe diwooje (yeru Airbus) korwe ɗee, korwe goonga goonga ɗee, puɗɗiima addeede ngam feewnude laana-korwal (inniraaka Hyperloop) ngadana kaa.
Jooni, ɓe nganniyii tawo ko feewnude laawol uddingol, ngol 320 meeteer, ɗo laana kaa foti dogde ɗoo, potngol fuɗɗaade golle ɗoo e maayirɗe hitaande ndee. Antampiris toppitiiɗo ɗum oo darnii kippu (goomu) 800 neɗɗo fotɓe toppitaade golle ɗee. Bolol goɗngol ngol njuuteendi kiloomeeteer gooto, e meeteruuji 5,8 tooweendi, maa mahe ɗoo e maayirɗe hitaande faande ndee. Suudu ɗo ɗannotooɓe ɓee njooɗotoo ɗoo ɓooyataa gasa feewneede…
Bookara Aamadu Bah


text:
Yewtere udditiinde, mbaawon okkude miijooji mon e kabaaruuji jolɗi e yontere nden
Saakitaama ñannde :
Hannde e alarba, ñannde 7 lewru 4ɓuru 2021 ka yewtere men On Tottaama Konngol, on hollii miijooji mon ko yowitii e seppooji waɗuɗi balɗe feƴƴuɗe ɗee nder Bene. Ɗum ko battane suɓungooji sabbaaɗi ɗin ñannde 11- 4ɓuru.Tawu so ɗii seppooji wonay sabu anngal laatagol ɗee woote no haaniri?
Hiɗon waawi neldude men lamndal ngal yiɗuɗon yo men jaabo e guurol.
Okkee miijo mon e ndee toɓɓere ka tongoode watshapp : 00221766441280.
Heɗee jeewte amen fow ka kelle amen Facebook e Twitter: RFI FULFULDE
On Tottaama Konngol ko ñalaande kala gila njamndi 13:15 faa 13:30 (GMT).


text:
Oon sahaa gooto mo peeje cakkittee ngam yaltinde leydi ndii kiris, laamu Asiis ina ɗaɓɓiri sosiyateeji tati jula mawɗo biyeteeɗo Buamatu (joom opitaal gite oo) nde njoɓata fotde miliyaaruuji 4 ugiyya. Ko ɓuri heewde e yimɓe mbiyi wonde « hay gooto meeɗaa yiyde ko wayi nii », tee ina cikkitii laamu nguu (walla Asiis e hoore mum) yiɗde bonnande Buamatu.
Oon sahaa gooto mo peeje cakkittee ngam yaltinde leydi ndii kiris, laamu Asiis ina ɗaɓɓiri sosiyateeji tati jula mawɗo biyeteeɗo Buamatu (joom opitaal gite oo) nde njoɓata fotde miliyaaruuji 4 ugiyya. Ko ɓuri heewde e yimɓe mbiyi wonde « hay gooto meeɗaa yiyde ko wayi nii », tee ina cikkitii laamu nguu (walla Asiis e hoore mum) yiɗde bonnande Buamatu.
Jooɗaniiɗo E nder ɗeen balɗe tan kadi Banke leydi ndii (BCM) yamiri denndaangal sositeeji laamu nde njaltinta kaalis njoɗɗinnoo to GBM, banke makko. BCM salii hay woppitde kaalis paanooɗo to opitaal gite too, fotde 400 miliyoŋ ugiyya. Rewi heen ko cukko hooreejo Dental BSA (pelle njulaagu Buamatu) biyeteeɗo Muhammed wul Debaag jaggaa, sokaa. No geɗe joopiiɗe mo ɗee mbayi heewde nii, ko ɓuri heewde e leydi ndii (so wonaa yimɓe fof), miijo mum en ko « Asiis woni ko e haɓaade Buu Amatau ». Hol ko addi bone ? Hay gooto anndaa. Nganndu-ɗen tan, ko Asiis e Buamatu ina njiidi no feewi. Eɗen nganndi kadi, nde Asiis waɗi kuudetaa mum ndee, Buamatu wallii mo no feewi, sibu ko kañum udditani o dame laamu Farayse e Senegaal, ƴetti ngalu keewngu waɗi e woote ngam wallitde mo… Heewɓe mbiyi « kaawaaka ko waɗi koo, sibu ko ɗum woni jikku makko, ko hono ndeen bonannde o yoɓi Maawiyya e Eli e Siidi ». Ɓe pawti heen « wonande Asiis, moƴƴere yoɓretee tan ko bonannde ! »


text:
Ngardiin : Caggal yettude Allah Joomiraaɗo jom baawɗe oo, e juulde e Nelaaɗo Muhammadu, eɗen etoo waɗande banndiraaɓe janngiyankooɓe Fooyre, ciimtol siyaara Alhajji Saudu Nuuru Taal (ASNT) 2014.
Ngardiin : Caggal yettude Allah Joomiraaɗo jom baawɗe oo, e juulde e Nelaaɗo Muhammadu, eɗen etoo waɗande banndiraaɓe janngiyankooɓe Fooyre, ciimtol siyaara Alhajji Saudu Nuuru Taal (ASNT) 2014.
Hono no aadoraa gila hitaande 1980, siyaara oo yuɓɓinaama hikka ummaade ñalnde 31 saawiye haa 3 feeburiyee 2014 to Ndakaaru e gardagol Ceerno Basiiru Taal kam e Ceerno Madaani Taal, e dow teddungal Hooreejo leydi Senegaal, Makki Sal kam e Muhammad VI, laamɗo Maruk.
Siyaara hikka oo noon ene teskini no feewi, sabu o hawri ko e geɗe tati teskinɗe :
– Duuɓi 150 caggal birnagol Sayku Umar Fuutiyyu Taal (SUFT), birniiɗo e Haayre Degemmbere to nokku Bañnjagara, to leydi Mali ñande 12 feeburiye 1864
– Duuɓi 150 caggal jibineede Alhajji Saydu Nuuru Taal, jibinaaɗo e hitaande 1864 to Mali, ruttii e joomum ñalnde 25 saawiye 1980 to Ndakaaru
– Duuɓi 100 caggal jibineede Ceerno Muntagaa Taal, jibinaaɗo e hitaande 1914, ruttii e joomum e hitaande 2007
Kono ko ɓuri teskinde e siyaara hikka oo ko yahdude mo e pottital mawngal (colloque international) juɓɓinaangal to galle (Grand Théâtre), ñalawmaaji 1 haa 2 feeburiye 2014 ngam yeewtande yimɓe ɓee nguurndam e golle Sayku Umar Fuutiyyu Taal (SUFT).
Ene teskaa won’de ko ngol woni laawol ɗiɗmol waɗeede jeewte baaɗe nii. Sabu e hitaande 1997, ngam mawninde duuɓi 200 caggal jibineede SUFT (jibinaaɗo e hitaande 1797) to Halwaar, hono ɗumɗoo, waɗanooma.
Yuɓɓini jeewte ɗee ko Fedde wiyeteende Yiɗɓe Sayku Umar, anndiraande « Ahbaab Sayku Umar –احباب الشيخ عمرالفوتي تال », e wallondirde e goomu haralleeɓe gannde renndo, taariik … (comité scientifique) tawi ɗowi golle mum ko porfesoor Sammba Jeŋ jannginoowo to Duɗal Jaaɓi-haaɗtirde mo Seek Anta Joop to Ndakaaru « UCAD ».
Paandaale jeewte ɗee ngonnoo ko anndinde yimɓe ɓee hol gonɗo Sayku Umar Fuutiyyu Taal (SUFT). Heewɓe e men nganndiri mo ko (i) ganndal makko (peeñngal e cuuɗingal – ظاهرو باطن) ; walla (ii) jaambarragal makko sabu fellude mo Diine e ñiiɓnude ɗum e nder jookli Hirnaange Afrik.
Kono neɗɗannkaagal Sayku Umar Taal ene wappitii ɗumɗoo, sabu angal nawori geɗe goɗɗe ɗe keewaani jangteede. Jeewte hikka ɗee noon kollitii wonde SUFT ko (i) ganndo kumpitiiɗo ɗemngal Arab et fannuuji mum, (ii) ko karallo to banngal hare e konuuji, (iii) o haɓii e Tuubakooɓe ngam salaade njiimaandi mum en e Fuuta, (iv) ko o daraninooɗo ngootaagu Afrik et naat-naatondirgol (intégration) leyɗeele Afrik, ekn. Ko ɗeeɗoo gede etoto-ɗen jangtaade ko fayi arde les ɗoo :
1. Bannge ɗemɗiyaagal rewrude e deftere jime wiyeteende « Safiinatu_Sa’aadati سفينة السعادة»
2. La dimension linguistique dans le recueil de poèmes « Safiinatu_Sa’aadati –
Yeewti ndeeɗoo yeewtere ko Aamdu Tijjaani Jallo, jannginoowo Arab to UCAD. O wii wonde Sayku Umar Taal, ko ganndo kumpittiiɗo ɗemngal Arab no feewi, caggal nde o janngi Qur’aana ha o gayni, o rewni heen ganndal kelmeeri (luqa اللغة), celluka (nahwu –النحو ) e (sariyya – الشريعة,) o ƴellitiima e ganndal haala walla sen kaalii arab mbiyen « manɗiq » المنطق (la réthorique), ngalɗoo ganndal ene feccii e pecce tati : (i) al –bayaan (art de l’éloquence – البيان), angal huutoree ngam laaɓtinde ko binndoowo oo yiɗi haalde (ii) al-ma’aanii – –المعانى (art de la sémantique) ngam anndinde konngol kala hol ko firata, (iii) al-badii’ – البديع (figures de styles) ngam sañde haala.
O siftinii wonde Ko ɗeeɗoo gannde kala o huutorii ngam winndude deftere ndeeɗoo. Deftere ndee noon ko yimre nde Sayku Umar winndi ngam jaarde ɓure Nelaaɗo Muhammadu mo manoore e kisal woni e mum oo, e hitaande 1852, e sahaa cagataagal makko timmungal, omo yahra e duuɓi 55, sahaa mo o fiiltii kala gannde e fannuuji. O winndii ndeeɗoo deftere duuɓi 5 ko adii deftre makko wiyeteende « Rimaah » ( الرماح – Les lances ), duuɓi 10 ko adii deftere makko wiyeteende « maa waqa’a » ( ماوقع – Ce qui s’est produit), ngam laɓɓitinde ko kewnoo hakkunde makko e Aamadu mo Aamadu, laamɗo Maasina
3. Al Hajji Umar, karallo ceeɓɗo to banngaangal fannuuji hare
Yeewti ndeeɗoo yeewtere ko Seneraal Mammadu Sek, gardinooɗo konu Senegaal (Gonnooɗo mawɗo konuuji Senegaal, gonɗo jooni e fooftere mum). O waɗi ngooɗoo wiɗto ko sahaa nde o janngata « Ecole de Guerre » to dowla Farayse.
O hollitii wonde ko goonga muuyaande makko arwaniire e waɗde jihaadi oo ko fellude diine ngam ñiiɓnude ɗum e nder hirnaange Afrik, kono noon kadi ɗuum riiwtaani ngenndiyannkaagal makko sabu o tardinii naatgol Tuubakooɓe ɓee e nder Fuuta ko ene tolnoo e duuɓi 20. E ooɗoo bannge ko kannko adii daranaade yo Afrik heɓ hoore mum.
Omo ɗooftinoo sarɗiyeeji hare : E wolde Madiina, gaañiiɗo kala, woni ko gondiiɗo makko walla kaɓdiiɗo makko, safrete haa sella. O haɓataa so wonaa e caliiɗo maslahaa walla kaɓiiɗo mo, yeru hare makko e Aamadu mo Aamadu, laamɗo Maasina
To bannge karallagal hare, o hollitii wonde ko Sayku Umar waɗatnoo koo, ko ɗuum woni ko janngintee hannde e duɗe toowɗe karallaagal golwole (Ecoles de Guerre). Sabu hare kala noddi ko daawe joy : 1. Keblagol, 2. Jettagol e nokku hare ndee, 3. Ɗowgol hare ndee, 4. Ñiiɓgol e nokku oo, 5. Jiilgol walla njiimaandi nokku oo. Ko ɗumɗoo woni ko Sayku Umar waɗatno e sahaa mum.
Hol ko addanii mo wiyeede ko o karallo to bannagl hare:
- Omo huutortonoo hare betel (guerilla) ngam hisnude caggal makko. Sayku Umar ene anndi wonde Tuubakooɓe ɓee njiɗi ko taƴde hakkunde makko e Fuuta Tooro walla Fuuta Jaloŋ, mbele omo natta addoyde toon kaɓirɗe e soofaaji, ko ɗuum waɗi sahaa fof o yana e Tuubakooɓe ɓee, o haɗa ɓe feewnitaade, yeru wolde Madiina : Umar e konu mum mbaɗii ko wiyetee “blocus” walla uddere oo nokku (Fort de Médine) ko ina tolnoo e lebbi tati (gila 20 Abriil haa 19 Sulyee 1857), maa ndunngu ari nde Faidherbe ummii “Saint-Louis”, addi laaɗe e konu ngam faabaade yimɓe mum. Wiɗtiyanke gooto ene wiyee David Robinson seedtiima ɗum e deftere mum “la Guerre Sainte d’Elhadj Oumar”, o wiyi: “Umar huutoriima feere taƴagol (Tuubakooɓe e geɗe mum en), kanko woni gadiiɗo huutoraade peeje “guerilla” ɗe nganndu-ɗaa mballii mo e leeltinde naatgol Tuubakooɓe (e nder Fuuta)”.
- Peeje ɗe o huutortonoo ɗee ko dowrowe, eɗe njahdi e gannde kese ɗee, e banngeeji tati:
– miijo makko wonnoo ko dartinde walla leeltinde naatgol e njiimaandi Tuubakiri e nder Fuuta;
– muuyaale makko ko tati : (i) heptude laamu Tammbaa, waɗta ɗum ñiiɓirde konu makko, tawa kadi o welsindaaki Ɓunndu, nokku mo nganndu-ɗaa ene jokkondira mo e leydi Gambi ngam waawde soodoyde toon kaɓirɗe e conndi; (ii) heɓtude leydi Bammbuk, ɗoon ɗo nganndu-ɗaa omo waawi hesɗitinde konu makko (ƴettude soofaaji kesi); (iii) heɓtude leydi Kaarta e huufde Madiina ngam haɗde Tuubakiri jiimde mayo Senegaal; (iv) heɓtude laamu Segu e laamu Maasina ngam jiimde mayo Niiser e kolaaɗe mum.
– Konuuji e Soofaaji Sayku Umar: Ko heewi e soofaaji Sayku Umar ummii ko Fuuta, sabu e hitaande 1854, Alfaa Ceerno Umar Bayla renndinii kañum tan gooto ujunnaaji tati soofaa jeyaaɓe Fuuta Tooro. Kono leƴƴi hirnaange Afrik ɗii fof (Sénégambie) naatii e konu makko : ene waɗi Jolfuɓe, kaasonkooɓe, wambarankooɓe, ekn. Ɗuum waɗi konu nguu yahii haa tolnii e ujunnaaji sappo soofaa.
Konu nguu feccinoo ko e pecce nay (regiments), mbele ɗowgol maggu ene ɓura newaade: konu Ngenaar, konu Dugasu, konu Bamabugu e konu Tooro. Heen sahaaji so tawii o hulii doole konu makko, omo wallikintonoo laamɓe juulɓe ɓe o naatni e diine Lislaam ko nanndi e Alfa Moolo to Fuladu, walla Maa Ba Jaku, fuutanŋke jooɗinooɗo to Saalum.
Kaɓirde makko ko “kanooji” ɗi o heɓti e konu Farayse walla petelaaji e conndi ɗi o soodatnoo e Engele en to Gammbi. Nde o fooli laamɗo Tammba e hitaande 1852, o dañi jiimde e jeytude oogirɗe kaŋŋe Buure, o rewni heen Bammbuk (1853). Ɗuum waɗi Fuutankooɓe so ina cifoo kaŋŋe ɓurɗo moƴƴyude, mbiyata ko “kaŋŋe Mbuure”.
Ɓurnooɓe lollude e ardiiɓe soofaaji makko ko Alfaa Umar Ceerno Bayla Wan, Alfa Usmaan Soh, Sammba Njaay Baccili, Mammadu Aliw Caam e ko nanndi e ɓeen.
4. Hol ko wonnoo miijo makko politiki ?
Ɗum ko jubbannde e yeewtere Ibadeer Caam, ganndo to banngal Taariik, jannginoowo to UCAD, jeewtuɗo e ngartam darnde Sayku Umar e kala banngeeji (ndeeɗoo yeewtere tan ene waawi wonde winndannde bannge).
O hollitii wonde Sayku Umar joginoo ko miijo sosde dowla islaamiyankeejo e nder Afrik bannge hirnaange, tawa wirdu Tijjaani ina doolni heen, tuggude e leydi “Cap Vert” to bannge hirnaange haa leydi Sudaan to fuɗnaange, gila kadi Faas to Marok, bannge rewo haa leydi Kameruun to bannge worgo. Ɗuum waɗi kannko fuɗɗi naat-naatondiral leyɗeele men, ko wiyetee e Farayse “integration africaine”.
Nde tawnoo muuyaande makko ko leƴƴi Afrik yo ndentu e les njiimaandi dowla gooto, e dow ɗuum eɗen mbaawi wiyde ko kanko fuɗɗi haalde ngootaagu Afirik.
Ngenndiyannkaagal makko addanii mo haɓtaade Tuubakooɓe e dartinde walla leeltinde jiimgol mum en leyɗeele men ɗee. Dartagol makko, walla kaɓtagol makko ɓeeɗoo yahii ko ina abboo e duuɓi 20. E ooɗoo bannge ko kannko adii daranaade yoo Afrik heɓ hoore mum.
Tonngi ɗum ko Ceerno Moktaar LAM


text:
Home -- Fulfulde -- Perform a PLAY -- 164 (The lost sheep 2)
164. Fii baalii majjungii ngin 2
Rugiyta dogi hoore himo siisi. Konguɗi yaaye makko Margareeta ɗin no iwtiri åaawo makko : "Mi windete e duɗal hara ko ton hoɗuɗaa e ko ton nyaamataa."
Fewndo ko naange ngen mutata, hari o wodditike suudu ndun, himo miijitaade hara ko honto o waalata on jemma ɗon. No gasa hara ko ka igliis wonɗo ka åaawo berɗe?
O rewi yeeso kaaýe jane windaaɗe ɗen ka qaburuuji, o dartii fewndo ko o yi’i leggal altindiraangal ranewal tosokal ka woni.
Rugiyata : "Yuhanna Kontee, duuåi 9. O yahii fii yiitidugol e annabi Iisaa. Hara min kadi mi wontiday e annabi Iisa, si mi maayii ndee hannde?"
O yoolii ka nder miijooji makko, Rugiyata naati no andortaako (hito baafal sikayngal ngal) ka nder igliis.
Onsay o waalii e hoore banwal, o ɗaanii.
Bimbi mu, julnoowo on hewti ka igliis, o tawi ɗon Rugiyata.
Julnoowo : "A finii e jam. Ko honto iwuɗaa?"
Rugiyata no hoolii julnoowo on, o sifanii mo ko honno o dogiri.
Onsay, o itti moýýa kooýe ka nder suudu julnoowo on, ka tawi ɗon oo wi’eteeɗo Robinger no noddude wondude e yaaye makko. Rugiyata ndaari binde suudu ndun haa ko o yi’i fotoo wengaaɗo on ka maandi.
Julnoowo : "Hara hiɗa yiɗi oo mbodo? Ko annabi Iisaa, Ngaynaako Moýýo on. Himo jogitii jungo baalii majjungii ngin. Himo faalaa dandugol ngin. Baalun kun no andintinde lan seeɗa fii an."
Rugiyata : "Hara o yiitay lan? Hara mi yaaray ka aljanna wano Yuhanna Kontee yaari ton non?"
Julnoowo : "Hii-hi. Hiɗa handi tun e haalangol mo wonde hiɗa faalaa yo a tawde e makko. Mi okkete oo mbodo ɗoo. Yiltito jooni ka suudu. Yaaye maa no aani fii maa."
Ka hoore laawol ka o hootata, Rugiyata ýetti fotoo ka nder jiifa makko. A ndaari mo, o torii Alla.
Rugiyata : "Iisaa Jom an, ko min woni baalil yeddungii ngin. Mi jeejii ma yaafano lan junuubaaji an ɗin fow. Miɗo faalaa tawdeede e maa, mi wuurida e maa ka kammu nyannde goo. Aamiina."
Annabi Iisaa jaabinay sugu nden toraare ɗon no yaawiri. Rugiyata jarni mo fii ɗun o hoccii weltaare.
Yaaye Margareeta no habbii mo ka baafal. Åe hirbondiri.
Rugiyata : "Yaaye Margareeta, miɗo ninsi fii ko feýýi kon. Mi jeejii ma hita a naåan ka duɗal ngal tawata ko ton mi hoɗata e ko ton mi nyaamata. Iwude jooni, mi moýýoto e makko."
Yaaye Margareeta : "Miɗo yiɗu maa. Etoɗen kadi ɗimmun."
Rugiyata gollii moýýa jikku makko on. O heɗitii hawa Ngaynaako Moýýo fewndo ko o meemi åernde makko nden rewrude e Kitaabul Muggadasi on. Kono o heɗitaaki hawa nganyaneendi e townitaare nden ko yaltitaynoo kon soono kala.
Rugiyata waylike tigi. Gila e saa’iiji, fow feýýii no moýýiri, kono yeeso ton ...
Hita on yejjitu heɗitagol taariika hikkotooɗo on ka men yewtoyta on ko honno oo taariika labaaɗo lannitorii.
Yewtooåe : Fillitotooɗo, Rugiyata, ngaynaako, yaaye Margareeta
© Copyright : CEF Allemagne


text:
Hono no rewɓe winndere ndee e rewɓe Muritani mawniniri 8 marse 2015, ko noon rewɓe falnde Likseyba mawniniri ñalngu nguu. Denndaangal rewɓe komin oo mbaawii renndude e ñalawma oo gila puɗal haa mutal to dingiral yeeso galle gardiiɗo falnde ndee. Ko e mbaadi Moritani ñalawma oo yuɓɓinaa sabu ko safalɓe e fulɓe e sooninkooɓe fof ndenndi e ñalawma oo, e tawtoreede gardiiɗo falnde ndee e meer komin Likseyba, hono Mohammadu Mustafaa Kan e diisneteeɓe mum e hoohooɓe nokku oo.
Hono no rewɓe winndere ndee e rewɓe Muritani mawniniri 8 marse 2015, ko noon rewɓe falnde Likseyba mawniniri ñalngu nguu. Denndaangal rewɓe komin oo mbaawii renndude e ñalawma oo gila puɗal haa mutal to dingiral yeeso galle gardiiɗo falnde ndee. Ko e mbaadi Moritani ñalawma oo yuɓɓinaa sabu ko safalɓe e fulɓe e sooninkooɓe fof ndenndi e ñalawma oo, e tawtoreede gardiiɗo falnde ndee e meer komin Likseyba, hono Mohammadu Mustafaa Kan e diisneteeɓe mum e hoohooɓe nokku oo.
Ñalnde heen ko yooɗi yiyaama e ngal dingiral gila e geɗe ndema e cañu e ñooti hàa e goobu e kocce ɗe pelle rewɓe peewnata e wuro haa yettii geɗe goɗɗe ɗe rewɓe ndillinirta sababuuji ngam moƴƴinde nguurndam . Uddutiraa ko Quraana tedduɗo oo, caggal ɗum ko konngol udditirgol ñalawma oo e daande Kajjata Manngaan hooreejo fedde.
Caggal nde o bismii hoohooɓe falnde ndee, o wiyi : “konngol ena wiya ko waɗi waɗti laabi limtinɗi naattii buleet. E innde rewɓe falnde Likeyba rewrude e daande am miɗo weltii huccitinde e mon njettoor e calminaali am nde njaɓ-ɗon arde taweede nguu ñalngu e yeru no rewɓe aduna oo kala, haa arti e rewɓe Moritani. Minen rewɓe falnde Likseyba, emin njiɗi renndude e rewɓe aduna oo wullaango e gollal tawa fayndaare ndee ko addude gollal amen timmungal e ƴellitgol darnde debbo e nder ɓamtaare !
Banndiraaɓe rewɓe horsuɓe, nganndee e kala jookli mi tampataa mantirde on ɗemngal am, maa binndi am. Ciftoree ngol konngol teeŋtungol kala to gorko jom gollal yiyaa, won debbo cemmbinɗo sawndii ɗum. Mi siftora ɗoo yuman rewɓe, debbo jurum deero, kaaraysire, muñɗo, ɗooftiiɗo, golluɗo golle maantinɗe to fannu jeñtingol ngalu kam e renndo, mo hay nokku humpaani, oon woni Kadeyja bintu Kuwoyliil (moƴƴere Alla e makko). En njejjittaa ɓeen rewɓe afriknaaɓe jaambareeɓe faabinooɓe leyɗeele mum en sahnga nde caɗeele njolnoo, wayɓe no Aliin sitooy Jataa, Ndate Yalla, Pennda saar mo Ŋawle e ŋaaraango ekn. . . Ɓe ngollii golle maantinɗe ɗe daartol yejjittaa hay sahaa gooto ! En njejjitaani Dewal Sawa laamu debbo aarabe jaambaaro cuusɗo, cemmbinɗo woni Kanndoor laaminooɗo Misra, pirtunooɗo konuuji añɓe pellital e jaambaraagal mum ɓeen rewɓe e hono mum en limti-limtinɓe njayniima laabi men hannde enen rewɓe.
Ngaal jaambaraagal ɓe njoginoo wonti hannde jokkere konngol juulde rewɓe Likseyba. Ngaal jaambaraagal ɓe njoginoo wontii hannde wellitaare debbo kam e darnde mum e fannuuji faggudu kala keeriidi denndaadi laawdudi haa e fitiram golle ngam timminde ballal mum en e ɓamtaare. So mi yawtii ɗoon mi limta hoyreeɓe leyɗeele : Dilma Rusef to Bresil, Elen Jonson Seerlif mo Liberiyaa. Katrin Sammba Pansa mo Santarafrik, Kiristina Kirisneer Fernaandees Mo Arsantiin e Misel Baslee mo leydi Sili. Rewbe ñaawooɓe Karlaa del Ponte, Faatu ben Sudaan.
Rewɓe yeñtinooɓe ngaluuji mawɗi, ko nanndi e Ofrah Winfrey mo Dowlaaji Dentuɗi Amerik walla noddirteeɓe Nana Benz en to leydi Togo. Rewɓe jaagorɗe hono musiɗɗo Aysata Kan mo Daarel Barka, debbo gadano e Moritani wonde jaagorgal, Kadiija mintu Emiir debbo gidiiɗo naatde e gollorde laamu Moritani. Rewɓe ɗowooɓe kuuɓal hooreeɓe (pdg). Rewɓe diwnooɓe laaɗe diwooje, rewɓe ardiiɓe gollorɗi ngaluuji hono Peyaa Gey walla Mintu Foyja kam e tappiiji mum jooɗɗi ganndaaɗi nder e caggal leydi fof, Esa mintu Hemmaan, oon ko jeñtinoowo ngalu e fannu banngagol, njoofniren naalanke mawɗo hono Maaluma mintu Meydaa, carɗo pinal men e jookli kala. ”
“Hoohooɓe tedduɓe paamee ngol ciftingol darnde debbo e wellitaare mum firtaani waasde ɗooftaade wonaa kadi yiɗde wostaade aadaaji men moƴƴi guuraaɗi to bannge dewgal kono ko heɓde ndimaagu janngude, anndinde e gollaade e heɓde ngonka mum e ɓural. Onon rewɓe horsuɓe foti wonde ngoƴa men ko yuɓɓitinde koye men mbele wonana en ngartam, sabu ko en gollanooɓe ɓamtaare golle, e galleeji ko enen ngoni ngooroondi bamtaare faggudu e renndo kam e pinal, reenooɓe aada finaa tawaa e renndo men, ko en nehaande duɗal jannginirgal ɓesngu men, nguun ɓesngu noon eɗen ñaagaa nde mbaɗtaten e mum hakkille no feewi sabu en paggaaki ngalu ngu ina ɓuri ɓesngu, yo jaŋde maɓɓe e cellal maɓɓe laaɓal maɓɓe toppite, hoto mbelsindo-ɗen haa ɓe njana e ko bonnata nguurndam maɓɓe.
Ko noon ne kay wandiraaɓe worɓe horsuɓe, minen rewɓe mon horsuɓe, ko enen ndenndi ngal gollal paytungal e ɓesngu, eɗen poti toppitaade ɓamtaare maɓɓe haa ɓe ƴellitoo, ɓe keɓa mbaawka timmuka to bannge semmbe e ƴoƴre, ɓe nguura e sato rimɗungo, seniingo, suriingo e boomaare. Hoohooɓe tedduɓe, worɓe e rewɓe e onon yonta korsuɗo, mi waawaa joofnude konngol am e nguu ñalngu mawninaangu tawa mi wiyaani on yo on njooɓo pellital e muñal sabu ko onon ngoni leydi janngo.
Mi wiya on mo muñaani cuurki heɓataa ƴulɓe, ndaro-ɗee e jaŋde jibinana on moƴƴere. Miin yumma, mbiɗo wiya on onon sukaaɓe rewɓe yo on miijto no feewi, mbaylon jaɓɓal ndarana-ɗon koye mon mbele mbaawon fajde gacce janngo, paamee oɗon mbaawi wonde tawa on mballaaka, ko tiiɗnaare tan yettinta neɗɗo fayndaare mum. Kono kadi ena jojji laamiiɓe men miijtoo heen e kala fannuuji mbele cakka peeje moƴƴe palotooɗe ɗeen caɗeele ɗe ɓe kawrata ko wayi no reseede yontaani, bongol jaŋde, ownugol beeli, piyle e keɓtugol ekn, fof e wayde noon, won ko waɗaa heen e Moritani. . . kono haa jooni ena heddii. Kadi yo oo yawu nattu, yo oo njennoor e kiiɗal dokko, yo hakkeeji men korme, wonaa yo min cakke kono ko min keɓ ko min kaandi yontii. Banndiraaɓe rewɓe ɗo to potal rewɓe e worɓe e fannuuji golle himmiraa, mi wiya en enen rewɓe, yo en pellit nuun-ɗen, cuusen, ngollo-ɗen, njuɓɓen, njuɓɓinen pelle darotooɗe e yeñtinde ngalu, mbele janngo men ina ɓura.
Hoohooɓe tedduɓe, e innde rewɓe tawaaɓe ɗoo hannde, mi joofnataa tawa mi jaaraani ɓeen worɓe e ɓeen worɓe adduɓe balle mum en gila e ngalu e gollal haa e semmbin de mbele ñalngu nguu yahra no haaniri, onon kala, inɗe e jettooɗe, yo Alla teddin on. ”
Tesko-ɗen noon konngol noon jangtaama e Arab, ko biyeteeɗo khadeyja farayse ko kanko mawdo fedde rewɓe ndee Kajjaa Manngaan e pulaar ko Maamuudu Demmba Bah lollirdo Dooro Kudiyel e yeeso hoohooɓe ɓee.
Abuu Aamadu Joop to Likseyba


text:
Home -- Fulfulde -- Perform a PLAY -- 117 (Sad Christmas memory 1)
117. Fii annditannde ninse ko feýýunoo kon ka Juldeere Nowel 1
Hari Hannatu no ka nder danki makko, himo yiilodira wonde wonde. Tun nde wootere, o annditi : ko Nowel! Wondude e ngon miijo, goɗɗo yaltiti ka danki.
Hannatu : "Daana! Daana, ko honto wonɗaa?"
Daana : "Aru tinna ka dambugal, yo Hannatu."
Hannatu : "Ko honɗun waɗataa ka yaasi? A nawnay kori."
Daana : "Hannatu, ko baaba Nowel ari ɗoo! An le hiɗa wi’a wonde o gaynataa waɗangol en ɗun ka pelle. Kono soono kala miɗo wattii paɗe nder suudu boɗeeje ko mi woni ka yaasi, miɗo ndaara! O addanii lan goɗɗunI."
Hannatu a yi’ii ñaarihun ranehun ka bufenri no nyuɗii ka paɗe nder suudu ɗaatuɗe ɗen. Daana naadi kun kan nder suudu.
Daana : "Mi innay kun Bufenri-Raneeri. Miɗo weltii haa."
Danany waɗani ñaariwun kun miraaɗan wulɗan, Hannatu jooɗii ka jullere dimbotoonde pati makko nden, o woni e ndaarugol åe. Fewndo ko o ndaaraynoo åe, himo miijitoo fii Nowel, gila duuåi jowi.
Awa, ka tawiɗon o heåii duuåi jeeɗiɗi, o newnanaa yahugol ka egiliizi wondude e kawtaljo makko jiwo on e Lukaasi åiɗɗo on on. Hari ɗun no labaa heɗitagol beytol ngol e waaju julnoowo on nde himo yewta fii paykuñaagal annabi Iisaa ngal. Kono hari o wawataano wondude e Lukaasi, deereero on. O torii Hannatu bireediwal welnaangal. Kono o okkoraali mo. Hinaa non few! Onsay o ukkii ka nder bufenri, o hooti ka makko. Himo habbii juldeere nowel nden. Kono åay o yi’ii yeeso yoomugo ben makko ngon, o nhalɗi.
Hannatu : "Hara neene nawnu fota?"
Baaba : "Ko non woniri yo Annata, hiåe nawni fota. Hiåe landaade fii maaɗa."
E nder deýýere, Doy, Hannatu yahi o waaloyii. O yejjitataa few ko yumma makko yewtiri mo kon hawa lo’uka :
Neene : "Hannatu, miɗo jogii dokkal fii maa. Ko miññiraawo maa gorko on. Danko mo."
Hannatu ýetti boobo on. Ko honɗun ɗun firi? Åay neeåii, ben makko ari haa ka makko.
Baaba : "Hannatu, yumma maa wondaa e amen ɗoo han kadi. Himo waɗude juldeere fii jibineede annabi Iisa nden ka aljanna. Hiåe anndunoo wondema o maayay ñannde goo ko ɗun si o okkan-maa Daana tosokun kun."
Hannatu wulli ka juuɗe ben makko haa o ɗaanii. Ɗun wonuno juldeere Nowel yurmunde fota.
Hannatu miiji miijooji lugguɗi haa ka tawi o faamaali hay fewndo ko pati makko naati ka nder saambur.
Daana : "Pati en, hara on yewtay men no aljanna on sifori?"
Kanko Daana hari no welaynoo mo nde pati makko filitantoo mo fii ndee nokkuure labaade ka fesugol alaa.
Kono ka nder åernde Hannatu, hari tippiro ngon hakkunde makko e Lukaasi no ɗon haa jooni. Hari annabi Iisaa alaa ka nokkuure ton. Lukas no ɗoo. Ko ɗun si fow åurti bonde.
A waaway nanugol ko feýýunoo kon ka taariika hikkotooɗo.
Yewtooåe : Fillitotooɗo, Hannatu, Daana, baaba, neene
© Copyright: CEF Allemagne


text:
Mbayliigu mawngu nder daartol winndere, caggal jiytugol 47 ñiire aadee keewɗe, ɗe mbaylaaki, e nder ngaska Fuyan to diiwaan Hunan to leydi Siin. Wiɗo ngoo waɗaa toon ko hakkunde 2011 e 2013. Ko ndeen wiɗotooɓe ɓee njani e faɗo kollawaka ina waɗi 47 ñiire.
Mbayliigu mawngu nder daartol winndere, caggal jiytugol 47 ñiire aadee keewɗe, ɗe mbaylaaki, e nder ngaska Fuyan to diiwaan Hunan to leydi Siin. Wiɗo ngoo waɗaa toon ko hakkunde 2011 e 2013. Ko ndeen wiɗotooɓe ɓee njani e faɗo kollawaka ina waɗi 47 ñiire.
Goomu wiɗtooɓe jeyaaɓe e leyɗe keewɗe kalfinaa yo njuurnito ɗum. Njeñtudi yuurnito ngoo noon, ina waawi waylude ko ngannduno-ɗen e laabi uujo aadee. Feeñi heen ko caggal nde aadee keso (Homo Sapiens, woni enen) ummii Afrik, o rewi ko Arabi, hade makko naatde Siin worgo. Wiɗtooɓe ɓee ina kaawaa ko haɗi mo ñiiɓde e Orop. Won miijiiɓe ko ɓuuɓol gonnongol e Orop e Asii hirnaange addani mo hoomaade e tiindaade fuɗnaange.
Ɗum noon ko mbayliigu mawngu e nder ganndal men daartol winndere, sibu Homo Sapiens arii Siin duuɓi 80 000 hitaande, walla nii 120 000 hitaande, ko juuti ko adii nde o ñiiɓata Orop. Ɗum noon ina addana en ƴeewtaade nde o ummii Afrik e laabi o rewnoo haa o yettii Siin.
Ina sikkaa wonde Homo Sapiens feeñii to Afrik fuɗnaange fotde 190 000 haa 160 000, ina sikkaa o fuɗɗii yaltude duunde Afrik ndee ko hedde “duuɓi 70 00” ko adii hannde.
Saakti ɗee geɗe ko jaaynde wiyeteende Nature, ñalnde 15/10/2015.
BAB


text:
Hare hakkune Fulɓe e Dogon en waɗii, sara keerol hakkunde Mali e Burkinaa. Fotde 30 pullo mbaraama heen. Ko famɗi fof 1 000 neɗɗo ndogii mooloyiima Burkinaa. Ko Guwerneer diiwaan rewo Burkinaa jaŋtii ɗum. E wiyde makko, hare ndee waɗi ko e wuro Sari, e nder leydi Mali. E ko rajooji kaali, « huunde e maayɓe ɓee, nduppaa ko ina nguuri, ɓalli mum en ngoppaa boowal ».
Hare ndee ina jokkondiri e jiiɓru wonndu Mali nduu, ndu kuudetaa oo bone manna, koninkoowon kulkon deedi, Hayaa Sanogo e yahdiiɓe mum ngaddi e leydi hee. Laamu Aaamadu Tumaani Tuure masliino hakkunde Fulɓe aynaaɓe ɓee e Dogon en remooɓe ɓee, nde taƴata keeri lappi ɗo na’i poti rewde soi na tacca diiwaan Dogon en. Sahaa sahaa fof, hono no aadoraa hakkunde remooɓe e aynaaɓe, caɗeele ina njolatnoo, sibu jawdi fulɓe ɓee, nde rewi ɗoon kala ina bonnatnoo gese. Dogon en njiyrunoo ɗun ko no jinngol Aamadu Tumaani Tuure waɗani koreeji mum.
Ko oo kurjutu ari koo, ñawanɗe fof njoñtitiima.
Kono, no heewi wiyreede nii « Alla nattii ñamlirde ! ». Eɗen kulani Mali. Sibu ɓeeɗoo koninkooɓe saabiiɓe nduu jiiɓru, nanndaani e hellifaaɓe. Ko wattindii kewde toon koo, ittii neɗɗaagu leydi ndii haa laaɓi. Mali nattii wonde leydi ndi yimɓe fof njeeɓatnoo hanki tan, leydi njuɓɓinndi woote tati na’i deggondirɗe ɗee ngalaa caɗeele. Seppooɓe taccude wuro, njaha haa galle laamorɗo, njana e hooreejo leydi, piya ɗum, koninkooɓe ina kucciti heen. Hay gooto waawaano miijaade ko wayi nii ina waawi kewde e aduna hannde oo. Ko wayi nii, waawi waɗde ɗum tan ko koninkooɓe Afrik. Ɓee ɓe nganndu-ɗaa, alaa fof ko kollaani en, alaa fof bone ngaddanaani en. Ɓee tedda paɗe en, « alaa ko ndonki waɗde, kono alaa fof ko ɓe mbaawi gollude. Haa teeŋti noon so ɓe njiɗii heɓde laamu. Golle maɓɓe fof ko goote : ɗoo e Muritani, ine wiyee ko ɗum ɓe njiɗnoo waɗde Siidi wul Seek Abdallaahi. Heewɓe mbiyi wonde ɓe eɓɓunoo ko udditde damal persidaas, ɓe ngoppa yimɓe maɓɓe (seppooɓe) naata, ngam jippinde Siidi. E miijo maɓɓe, maa yimɓe mbiyatno ko ɓesngu leyndi ndii itti mo, ɗum noon, ɓayri jiiɓru waɗii, konu yo heɓtu golle ɗee, ngam « artirde deeƴre ».
Hay so ko kewi Mali koo wonaa ko haalaa dow koo, eɗum nanndi heen. Hay so yimɓe ɓee kadi kaalaani, aduna oo fof ina anndi wonde, woni les ɓeeɗoo yanɓe e Jookunndaa Tarawore hooreejo leydi Mali e mudda, ko koninkooɓe janfiiɓe ATT ɓee, Hayaa Sanogo e yahdiiɓe mum, « jiimɓe leydi ndii hannde, walla ko heddii e mum koo. Ndee feere yooɗtoriɗnde, fuuynde, faandaare mum ina fuŋŋinii. Ko laaɓi tan, ko caaysayaagal e leyɗe men yettiima e nokku e tolno, haa ko hay gooto anndaa hol waɗooɓe e hol koo ɓee yimɓe ngoni. Denndaangal aadaaji ngardiigu moƴƴu ngoppaama ; nehdi nattii woodde, ko faarnortenoo, teddinanoo kala wiicaama to woɗɗi ; hay gooto anndaa to leyɗe men payi e hol ko jogori heɓtaade en.
Muttaar


text:
Ñaawaama ñalnde 17/05/2016. Ñaawirde Lommet yamirii goppitgol Biraam Daa Abeydi e Barahiim Ramdaan, sokanooɓe lebbi 16 hannde. Ɓe cokranoo koo hujja « jeyeede e fedde nde heɓtinaaka, dental ngal yamiraaka e noddugol e dental ngal yamiraaka kam e wasde e doole kisal.
Eɗen ciftina tan Ñaawtirde Eeleega fawiino e maɓɓe kamɓe ɗiɗo ɓee kuugal kasoo duuɓi ɗiɗi.
Ngol goppitgol noon hawri e ‘coow’ mawɗo mo diskuur Muhammed Abdel Asiis waɗnoo Neema, jowitiiɗi e njiyaagu. E nder kaan haala, o reftii ɗo o rewatnoo, so wiyde njiyaagu woodaani. Huunde haawniinde, sibu e nguun njillu to Neema o hurmbitii toon ñaawirde toppitiinde ñaawde geɗe njiyaagu. Ina haawi yimɓe fof no huunde nde woodaani waɗirantee tirbinaaluuji, ina ƴettanee sariyaaji. Tee, ñalnde altine 16/05/2016 ndee tan, ndeen ñaawirde fawii kuugal e yimɓe ɗiɗo sabu mum en jiyɗinde rewɓe ɗiɗo, kuugal kasoo duuɓi 5 e alamaan miliyoŋ ugiyya.
Biraam en pawanoo kuugal kasoo duuɓi ngal ko saawiyee 2015. Ñaawtirde Eeleega kadi teeŋtinaa ngal e lewru ut 2015. Caggal ko ɓe mbellitaa koo, Biraam wiyi « ko en ɓeydooɓe hare men, ɓeydooɓe pellital e ndee sippiro ngo laamu nguu waawni en ».


text:
Golle perisidan makki sal gollata ɗee, ko golle baɗɗii e dowu kala peresidan leydi , kanko peresidan senegaal ne o woni tan ko e gollude golle gardiiɗo leydi foti gollan’de leydi mum.
Peresidan makki sal yahde ina udduta golle gollaaɗe haa gasi, leydi ndi ina naftoroo ɗum kaaɗdi nguurndam mum, woto yimɓe cikku ɗum ko yiɗde hollirde hoyre mum no won heen mbiyirta walla njiyirta ni.
Peresidan makki sal woni tan ko e waɗde ko fadanaa e kala gardiiɗo e kala gardotooɗo senegaaal.
Ɓesngu senegaal yo faam, heewɓe heen ni ina paami tigi ɗee golle ko koyɗol peresidan makki sal hoyɗannoo leydi ndi ngol woni e firan’de senegaal – ɗee golle ko firo koyɗi makko.
Nde tawnoo neɗɗo fof won ko hoyɗanɗanta nguurndam mum heddii ko daňde fartaŋŋe waawde hollude yimnɓe koyɗol mum ngol.
Paamen leydi ko kanum jibini ngalu mum – jibini ɓiɗɓe mum, ɓeen ɓiɗɓe noon ko Allah suɓtotoo heen waawɓe feeňnin’de nguun ngalu, sabu peresidan jogii ko pewje mum e pellite mum, kono ko leydi joganii hoyre mum ngalu mum – leyɗe nani ɗoo e afrik hay leydi ngootiri ɓuraani ɗum en aldude ngalu moftiingu, kono noon daňanaaka pewje e pellite baawɗe Ƴellitde ɗum naftoroo.


text:
En kaalan haala etu jannde hikka nde
Saakitaama ñannde :
Sakiraaɓe haande toɓɓuɗen ko haala etu jannde walle ndartal woni ko francire wiyata “examen : Bac; Bepc (Bfem), Cep (entrée en sixième).
Eɗen anndi jannde hikka nde rewaani laawol. Kowid arii bonni ko heewi. Almuɓɓe ɓee njoodiima ko juutii jangaani. kono haɗata sukaaɓe taweteeɓe leydi Burkina etaama e ndu lewru to leydi Gine ne hono noon. Haa e ɗoo e Senegaal yontere aroore ɗaɓɓooɓe hikka “Bac mbaɗata etu gadiiɗi ɗii.
Mate etu hikka nduu kam oɗon cikki maa rew laawol so tawii jannde nde e hooremum rewaani laawol ? Holko ko kandidateeɓe ɓe e koyemumen, woni ɗaɓɓooɓe seedanfaagal ngal miiji e etu ngu ?
Ngam yewtidde nde toɓɓere mbismoto ɗen ko
Kadii Soh e Yuusu Gey kamɓe ɗiɗo fow ɓe ndaaraata hikka ko Bac, maɓe artu e kulhuli ɗii; mate ɓe joofnii jannde nde hikka oo, holko woni caɗeele ɗee... ?
So ɗum yawtii men aa Burkina heɗaade Issuf Sonde, e Gine Konakiri to Ibrahima Timbi Bah ngam andude hono etu ngu yaari toon ne.


text:
Tuggi 7 haa 9 desammbar 2012, keerol gonnongol hakkunde Ɓoggee e Demet momtiima haa laaɓi. Waatii no waanoo ndeen nde maayo wonnoo duhol hakkunde rewo e worgo, oon sahaa nde worgo wonnoo seeɗaano, rewo woni ruumaano. Nde fuutankooɓe ndematnoo waalo bannge worgo, ndemoya jeeri bannge rewo. Oon sahaa nde fuutankooɓe kuufi maayo rewo e worgo fof, hade taƴooɓe enɗam, ɓee tubakooɓe halfooɓe, seerndude rewo e worgo, ceerndi galleeji e ɓiɗɓe yumma…
Tuggi 7 haa 9 desammbar 2012, keerol gonnongol hakkunde Ɓoggee e Demet momtiima haa laaɓi. Waatii no waanoo ndeen nde maayo wonnoo duhol hakkunde rewo e worgo, oon sahaa nde worgo wonnoo seeɗaano, rewo woni ruumaano. Nde fuutankooɓe ndematnoo waalo bannge worgo, ndemoya jeeri bannge rewo. Oon sahaa nde fuutankooɓe kuufi maayo rewo e worgo fof, hade taƴooɓe enɗam, ɓee tubakooɓe halfooɓe, seerndude rewo e worgo, ceerndi galleeji e ɓiɗɓe yumma…
Hol ko Baaba Maal waɗi ? Maa wood jaabiiɓe wonde “Baaba egginii hikka kewu heewnoo yuɓɓinde Podoor oo, kewu biyeteeɗo ‘Blues du Fleuve’, faanii ɗum Ɓoggee e Demet”. Ɗum noon, heewɓe teskotoo tan ko fannu naalankaagal ngal. Ko goonga angal heen; kono, wonande en, ko o waɗi koo wappitiima kewu pinal ɓolal tan, sibu o jokki ɗoo ko enɗam ɗam tuubakooɓe taƴnoo. Kewu oo, ko kewu renndo, ko kewu faggudu, ko kewu jokkere enɗam hakkunde leyɗe ɗiɗi, hakkunde “leeɗe ɗiɗi” wuro wooto, so hakkunde Ɓoggee e Demet, hakkunde wuro Aadama Sammba e Dubbaango… Kono ɗoon en ɗaldii daartooɓe.
Ɗum noon, eɗen mbaawi wiyde, tuggi 7 haa 9 desaambar 2012, Baaba Maal wuurtinii enɗam, yo Alla jokku balɗe makko, hokka mo ko fodani kala guurtoowo enɗam koo. Aamiin
Ko ñalnde aljumaa 7 kewu nguu udditi ɗo tufnde Ɓoggee-Demet ɗoo, o udditiri cubalaagu, sibu ko yiido laaɗe e cappaali jaaltaɓe. Ko maa njiyraa gite maa, oo aduna dennduɗo ñalnde heen e ɗee powle ɗiɗi meeɗaa yiyeede. Ɓoggee soki ko gila e tellorde pom, kala leelnooɗo arde, waawaa ɓennude ɗoon, fof koko soki haa maayo.
Meer Ɓoggee, hono Aadama Muusaa Bah (taanum Aadama Sammba jimreteeɗo wuro Demet ngoo) e Meer Demet, hono Maamuudu Jah (Gardiiɗo nokku toppitiiɗo diƴƴe to Senegaal) ƴettii konngol ngam teeŋtinde jojjugol tiiɗtingol jotondire ɓiyngu yummaagu kam e jam hakkunde denndaangal leyɗe dennduɗe Maayo Senegaal ngoo.
Koolaaɗo Kuuɓal kalifu geɗe nder leydi Muritani wagginii “cosgol geɗe ɓallitinooje ɓesnguuji leyɗe Muritani e Senegaal”. E miijo men noon, ɗiin ɓesnguuji meeɗaa woɗɗondirde, meeɗaa seertude, hay so tawii noon laamuuji taƴ-enɗamaagu ina etoo sahaa e sahaa kala felɓondirde ɗi…
Jammaaji tati ɗii kala ko kiirɗe mawɗe njuɓɓinaa e tawtoregol naalankooɓe heewɓe : Siidi Baylel, Hawwaa Jimmeera, Bayaana, Binta Lalli Soh, Jibi Daraame, Aliyuun Gise, Nuura Mintu Seymaali.
Koolol hikka ngol renndini ko kooli ɗiɗi : Koolol gadanol ngol ko “Koolol Maayo”, denndinoowol naalankooɓe leyɗe kuufɗe Maayo Senegaal ɗee (OMVS), so naalankooɓe Muritani e Senegaal e Gine Konaakiri e Mali, ngol faandaare mum woni “Wallitde ƴellitaare nokkuure, semmbinde ƴellitaare faggudu e nokkuuji hee, e hisnude e ubbitde faayiida ndonaandi pinal nokkuuji ɗii”. Koolo ɗiɗmol ngol ko “Koolol Gaaci Maayo (Festival Blues du Fleuve) » ngol Baaba Maal yuɓɓintunoo Podoor, ngol o fodnoo yuɓɓinde laawol mum jeetaɓol to Ɓoggee.
Bookara Aamadu Bah
Fotooje


text:
Peeje joy paddagol
29 oktoobar 2019 wonnoo ñalngu winndereewu aksidaa ɗaɗ-nganndiijo walla mbiyen peral ɗaɗ-ngaanndiwal (AƊN, ko anndiraa AVC). E nder ɗuum, jaaynde ganndal wiyeteende Sciences et Avenir jokkondirii e haralleeɓe gollotooɓe to sarwiis ɗaɗi Opitaal jaaɓi haaɗtirde Brest (Farayse) ngam hollitde on peeje paddorɗe ñawu nguu.
Hol ko neɗɗo foti waɗde so tawaama ɗo AƊC (AVC) heɓtotoo neɗɗo ?
Maale AƊC ko ɗeeɗoo : goofɗugol, leefre walla jaaɗo bannge, walla feccere e ɓalndu ; bappagol hunuko e caɗeele kaalgol ; ngumndam yitere wootere, jiilol, duybiduybingol, muus hoore caɗtuɗo mo aadoraaka. So wootere e ɗee maale walla keewɗe e majje keɓtiima neɗɗo ɗoon e ɗoon, joomum ina foti yahde ko yaaccii opitaal, mbele ina yaawa toppiteede, sibu ɓuri moƴƴude fof ko yaawde toppiteede. No ñawɗo oo ɓuriri yaawde toppitoreede fof, ko noon ɓurirta waawde e yaawde sellirde.
Hol safaara ñawɗo oo waawi rokkeede ?
Peeje cafrirɗe ɗee ko ɗiɗi. Yeru, to Farayse, gila 2003, torommboliis (thrombolyse) ina huutoree ; gila 2015 torombektomi (thrombectomie) yanti heen. Toromboliis oo ko naatnirde (pinngude) ɗaɗol gartol ñawɗo oo huunde saaynoyoore heɗɗere ƴiiƴam sukkiinde e ɗaɗol hoore ngol. Kono ndee feere waawi huutoreede tan ko so ñawɗo oo arii law (e nder waktuuji 4 e feccere caggal nde ɗum heɓtii ɗum ndee). Torombektomi sakkitii waɗtude huutoreede : ndee feere ko ɓuucaade heɗɗere sukkunde ɗaɗol ngol, rewrude e ɗaɗol cukkingol ngol. Ɓuucirtee ko kateteer tokooso. Ndee feere ina waawi huutoreede e nder waktuuji 6 dewɗi e maale gadane ñawu nguu. Jooni noon ɓuri yiɗeede ko waawde rokkude ñawɗo oo safaara baawɗo reende (hisnude) ngaanndi janɗo oo hade wootere e peeje kaalaaɗe dow ɗee huutoreede.
Hol no AƊC reentortee ?
Wiɗtooji kollii wonde 90% e AVC ina njokkondiri e geɗe 10 garooje ɗee :
– Nabbugol taasiyoŋ
– Simme ;
– ɓalndu (ɓuttiɗgol) ;
– ŋakkere dillugol ;
– ñaamdu ndu moƴƴaani e cellal ;
– kolesterol keewɗo ;
– geɗe hakkille-renndoyeeje (haaɓre, yejo, sunaare),
– ñawbuuli ɓernde ;
– njaram (sanngara) ɓurtuɗam;
– jabet.
Tesko : Ñaamde moƴƴundu e cellal ko ñaamde no moƴƴi ɓiɓɓe leɗɗe keewɗe, legimaaji e ɓiɓɓe mum en, gabbe, kuɗooji uurɗi ekn. ko ñaamde hakindiindu kocce e ɓoccooɗe e liɗɗi e famɗikinaade e teewu mboɗeewu.
Bookara Aamadu Bah